pythainlp/thai-wiki-dataset-v4 huggingface dataset:
เอฟโฟร์

เอฟโฟร์  เป็นวงบอยแบนด์จากไต้หวัน ประกอบด้วยสมาชิก 4 คนคือ เจอร์รี่ (Jerry), วิก (Vic), เคน (Ken) และ แวนเนส (Vanness)
ประวัติ.
เอฟโฟร์ประสบความสำเร็จครองใจแฟนเพลง แล้วเป็นบอยแบนด์ที่โด่งดังที่สุดในเอเชีย ณ ช่วงเวลานั้น จากละครเรื่อง รักใสใส หัวใจสี่ดวง ภาค 1 – 2 (Meteor Garden I & II) (สร้างจากหนังสือการ์ตูนญี่ปุ่นเรื่อง สาวแกร่งแรงเกินร้อย) และเทพบุตรถังแตก (Poor Prince Taro) (สร้างจากหนังสือการ์ตูนญี่ปุ่นเรื่อง ยามาดะ ทาโร่) ที่แพร่ภาพออกอากาศทางสถานีวิทยุโทรทัศน์ไทยทีวีสีช่อง 3 เมื่อ พ.ศ. 2545 จากนั้นได้รวมตัวเพื่อออกผลงานอัลบั้มชุดแรก เมทีเออร์เรน (Meteor Rain) หรือ หลิว ชิง ยี่ (Liu Xing Yu) ประสบความสำเร็จด้วยยอดจำหน่ายกว่า 1.8 แสนตลับ ที่ไต้หวัน และยังโด่งดังใน ฮ่องกง, ฟิลิปปินส์, ญี่ปุ่น, อินโดนีเซีย, สิงคโปร์, มาเลเซีย, บรูไน และ ไทย แม้กระทั่งประเทศจีนที่มักต่อต้านกระแสวัฒนธรรมดนตรีป็อป.
ในปี พ.ศ. 2545 กับผลงานชุด 2 แฟนตาซี ฟอร์เอเวอร์ (Fantasy 4ever) หรือเยียนหั่วเตอจี้เจี๋ย ที่สามารถสร้างยอดจำหน่ายได้มากกว่า 40 ล้านเหรียญ พร้อมบทเพลงประกอบละครเรื่อง รักใสใสหัวใจ 4 ดวง ภาค 2 หรือ เมทีเออร์ การ์เด้น 2 (Meteor Garden 2) ในบทเพลงที่ใช้ชื่อภาษาไทยว่า คิดว่าไม่อาจสูญเสียเธอ หรือ จูย บู้ เน่ง ชี่ ซู่ หนี่ (Jue Bu Neng Shi Qu Ni) รวมทั้งบทเพลง ฤดูกาลแห่งควันไฟ หรือ ย่าน หัว จี เจี้ย (Yan Huo Ji Jie).
เอฟโฟร์ได้ร้องเพลงประกอบภาพยนตร์โฆษณาเป๊ปซี่ อาสค์ ฟอร์ มอร์ (Ask For More) และบทเพลงประกอบภาพยนตร์การ์ตูนของวอลท์ ดิสนีย์ เรื่อง ลีโล่ แอนด์ สติทช์ (Lilo & Stitch) ใน Can't Help Falling In Love ซึ่งเพลงของราชาเพลงร็อกแอนด์โรล เอลวิส เพรสลีย์.
จากข้อมูลของฟอบส์ เอฟโฟร์ อัลบั้มแรกเกิน 2 ล้านตลับ อัลบั้มสองเกิน 1 ล้านตลับ มียอดขายรวมกัน 3.5 ล้านตลับจากสองอัลบั้มชุดแรกของพวกเขาทั่วเอเชีย ณ เดือนกรกฎาคม พ.ศ. 2546
ในปี พ.ศ. 2546 รางวัล อินสปิเรชั่น อวอร์ด (Inspiration Award) จากงาน เอ็มทีวี เอเชีย อวอร์ดส (MTV Asia Awards) ที่สิงคโปร์อีกด้วย.
เอฟโฟร์ได้เปลี่ยนชื่อวงเป็น JVKV (ตัวอักษรภาษาอังกฤษตัวแรกในชื่อของทั้ง 4 คน) เนื่องจากเดิม เอฟโฟร์ คือชื่อกลุ่มตอนที่แสดงเรื่อง "รักใสใสหัวใจ 4 ดวง" ซึ่งเป็นลิขสิทธิ์ของสำนักพิมพ์ญี่ปุ่น ซึ่งทางญี่ปุ่นก็ได้ถ่ายทำเรื่อง "รักใสใสหัวใจ 4 ดวง" เช่นกัน ทำให้อาจมีชื่อวงซ้ำกัน ด้วยเหตุนี้ทางสำนักพิมพ์ของญี่ปุ่นจึงได้ขอว่าถ้าเป็นอะไรที่ไม่เกี่ยวกับละครก็อย่าใช้ชื่อ เอฟโฟร์ จะดีกว่า ด้วยเหตุนี้จึงทำให้กิจกรรมทุกอย่างจำต้องถูกเปลี่ยนไปใช้ชื่อ JVKV ไปหมด.
ต่อมาในปี พ.ศ. 2551เอฟโฟร์ได้ออกอัลบั้มที่ 3 เวททิงฟอร์ยู (Waiting For You) หรือ ไจ้ เจ่อ ลี่ เติ๋ง หนี่ (Zai Zhe Li Deng Ni) ที่ยังใช้ชื่อว่า เอฟโฟร์อยู่ ซึ่งมี 2 ปกด้วยกัน คือ ‘Awaiting Your Love’ และ ‘Feel Your Heart’ พร้อมกับละครเรื่องเติมฝันวันรัก (Wish To See You Again) ที่ทั้ง 4 หนุ่มได้กลับมาร่วมแสดงด้วยกันอีกครั้ง. พร้อมกับเป็นพรีเซนเตอร์การท่องเที่ยวไต้หวันและทัวร์คอนเสิร์ตที่ญี่ปุ่น
ในปี 2013
ในเดือนมกราคม 2013, กลุ่มได้รับการยืนยันการดำเนินการที่เทศกาลฤดูใบไม้ผลิเจียงซูทีวีในประเทศจีน ประสิทธิภาพเป็นเทปในกรุงปักกิ่ง วันที่ 30 มกราคม 2013 และมันจะออกอากาศใน 10 กุมภาพันธ์ 2013 มันเป็นงานแรกของพวกเขาร่วมกันในรอบสี่ปี.
รายชื่อผู้ได้รับรางวัลการกำกับศิลป์ยอดเยี่ยม รางวัลภาพยนตร์ไทย

รายชื่อผู้ได้รับรางวัลการกำกับศิลป์ยอดเยี่ยม การประกวดภาพยนตร์ไทย
รางวัลตุ๊กตาทอง.
พ.ศ. 2500 - 2509.
ไม่มีข้อมูล 
ไม่มีข้อมูล
รางวัลพระราชทาน พระสุรัสวดี.
พ.ศ. 2540 - 2549.
ไม่มีข้อมูล
รางวัลภาพยนตร์แห่งชาติ สุพรรณหงส์.
ไม่มีข้อมูล
ไม่มีข้อมูล
ไม่มีข้อมูล
รางวัลชมรมวิจารณ์บันเทิง.
ไม่มีข้อมูล
รายชื่อผู้ได้รับรางวัลการออกแบบเครื่องแต่งกายยอดเยี่ยม รางวัลภาพยนตร์ไทย

รายชื่อผู้ได้รับรางวัลการออกแบบเครื่องแต่งกายยอดเยี่ยม การประกวดภาพยนตร์ไทย
รางวัลตุ๊กตาทอง.
พ.ศ. 2500 - 2509.
ไม่มีการประกาศประเภทนี้
รางวัลพระราชทาน พระสุรัสวดี.
พ.ศ. 2530 - 2539.
การมอบรางวัลตั้งแต่ครั้งที่ 19 เป็นต้นไป มีการแยกเป็น 2 ประเภท คือ ประเภทออกแบบเครื่องแต่งกาย กับ การแต่งหน้า-ทำผม
รางวัลภาพยนตร์แห่งชาติ สุพรรณหงส์.
ไม่มีข้อมูล 
ไม่มีข้อมูล
ไม่มีข้อมูล
มิยาบิ (นักดนตรี)

ทากามาซะ อิชิฮาระ (; โรมาจิ: "Ishihara Takamasa") หรือเป็นที่รู้จักในชื่อ มิยาบิ (อักษรโรมัน: Miyavi; ; โรมาจิ: "Miyabi") เป็นศิลปินร็อกชาวญี่ปุ่น และอดีตมือกีตาร์วงวิชวลเคย์ Dué le quartz ภาคใต้สังกัด PS Company
ชีวิตวัยเด็ก.
มิยาบิเกิดในย่านโคะโนะฮะนะ เมืองและจังหวัดโอซากะ มารดาเป็นคนญี่ปุ่น ส่วนบิดาเป็นชาวเกาหลีไซนิจิ นามสกุลภาษาเกาหลีของเขาคือ "อี (李)" จากนั้นไม่นานพ่อแม่ของเขาก็หย่ากัน โดยเขากับแม่ไปอาศัยอยู่กับตาของเขาที่เมืองคาวานิชิ และเป็นที่ที่เขาเติบโตขึ้นมา
เกี่ยวกับดนตรี.
ปี ค.ศ. 1999 เมื่ออายุ18 มิยาบิก็ได้เข้าวงวิชวล เคย์ Dué le quartz และยุบวงในปี ค.ศ. 2002 หลังจากนั้นเขาจึงกลายเป็นศิลปินเดี่ยว และได้เดบิวท์อัลบั้มแรก"【雅楽】-gagaku-" ภายไต้สังกัด PS Company งานเพลงของเขาเปลี่ยนไปจากแนวเดิมเป็นอย่างมาก หลังจากนั้นช่วงท้ายปี ค.ศ. 2004 มิยาบิได้ไปเข้าสังกัด Universal Records Japan และเปลี่ยนชื่อตัวเองเป็ "MYV" แต่สื่อก็ยังคงเรียกเขาว่า "มิยาบิ" เหมือนเดิม
"ดูบทความหลักที่ S.K.I.N.
S.K.I.N..
ในเดือนธันวาคมปี ค.ศ.2006 มิยาบิกล่าวว่าเขากำลังจะเข้าวงใหม่ แต่ไม่ได้บอกรายละเอียดอะไรมากนัก จนในที่สุดในงาน J-rock Revolution ที่มีมิยาวิร่วมแสดงนั้น ได้ประกาศออกมาอย่างเป็นทางการว่า เขาคือสมาชิกคนที่สี่ของวง "S.K.I.N." ซึ่งประกอบไปด้วย แก๊กต์ สึกิโซะ และ โยชิกิ โดยทั้ง4จะเริ่มการแสดงครั้งแรกที่งาน Anime Expo convention ใน ลอง บีช,แคลิฟอร์เนีย ใน 29 มิถุนายน 2007
สมภพ ภิรมย์

ศาสตราจารย์ พลเรือตรี สมภพ ภิรมย์ (26 กรกฎาคม พ.ศ. 2459 – 3 พฤศจิกายน พ.ศ. 2550) สถาปนิกสาขาสถาปัตยกรรม สถาปัตยกรรมไทย ปูชนียบุคคลผู้อนุรักษ์มรดกด้านสถาปัตยกรรมไทย ปูชนียบุคคลด้านสถาปัตยกรรมไทย ศิลปินแห่งชาติ สาขาทัศนศิลป์ (สถาปัตยกรรม) ประจำปี 2529 และราชบัณฑิตสำนักศิลปกรรม ประเภทสถาปัตยศิลป์ อดีตคณบดีคณะสถาปัตยกรรมศาสตร์ มหาวิทยาลัยศิลปากร และมหาวิทยาลัยศรีปทุม อดีตอธิบดีกรมศิลปากร และอดีตนายกสมาคมสถาปนิกสยาม เป็นผู้มีผลงานทางด้านสถาปัตยกรรม และผลงานวิชาการงานเขียนมากมาย ผลงานชิ้นสำคัญ ได้แก่ "กุฎาคาร" "พระเมรุมาศ พระเมรุ และเมรุ สมัยรัตนโกสินทร์" และ "บ้านไทยภาคกลาง" โดยมักจะใช้คำนำหน้าหนังสือหรือบทความว่า "ปกิณกคดีหมายเลข 13"
ประวัติ.
ศาสตราจารย์ พลเรือตรี สมภพ ภิรมย์ เกิดเมื่อวันที่ 26 กรกฎาคม พ.ศ. 2459 เป็นบุตรชาย นาวาโทหลวงบรรเจิดเรขกรรม (ชม ภิรมย์) และนางใหญ่ ภิรมย์ สำเร็จการศึกษา สถาปัตยกรรมศาสตร์ จาก จุฬาลงกรณ์มหาวิทยาลัย โดยทุนกองทัพเรือ ผ่านการรับราชการที่ กองทัพเรือ และกองบัญชาการทหารสูงสุด ก่อนเข้าเป็น ข้าราชการพลเรือนในสังกัดทบวงมหาวิทยาลัย และกระทรวงศึกษาธิการ กระทั่งเกษียณอายุราชการในตำแหน่ง อธิบดีกรมศิลปากร หลังเกษียณอายุราชการแล้วหลายปี ศ.พล.ร.ต.สมภพ ในวัย 77 ปียังรับตำแหน่งเป็น คณบดีคณะสถาปัตยกรรมศาสตร์ มหาวิทยาลัยศรีปทุม อยู่ถึง 4 ปีอีกด้วย
ตลอดชีวิตการทำงาน ศ.พล.ร.ต. สมภพ ได้สร้างสรรค์ผลงานไว้มากมาย ทั้งในวิชาชีพสถาปัตยกรรมศาสตร์และผลงานด้านวรรณกรรรม, ประวัติศาสตร์ ตลอดจนศิลปวัฒนธรรม จนได้รับตำแหน่งและรางวัลเกียรติยศต่าง ๆ เช่น ปริญญาสถาปัตยกรรมศาสตร์ดุษฎีบัณฑิตกิตติมศักดิ์ จาก มหาวิทยาลัยศิลปากร ศิลปินแห่งชาติ สาขาทัศนศิลป์ และราชบัณฑิต 
ศ.พล.ร.ต. สมภพ ภิรมย์ สมรสกับ นางจุนเจือ ภิรมย์ (สกุลเดิม "มุสิกะภุมมะ") มีบุตรชายคือ นายกษิต ภิรมย์ อดีตเอกอัครราชทูตไทย ณ กรุงวอชิงตัน ดี.ซี. ประเทศสหรัฐอเมริกา และรัฐมนตรีว่าการกระทรวงการต่างประเทศ
ศ.พล.ร.ต. สมภพ ภิรมย์ ถึงแก่อนิจกรรมด้วยโรคชรา เมื่อวันที่ 3 พฤศจิกายน พ.ศ. 2550 สิริอายุได้ 91 ปี ภายหลังจากนางจุนเจือ ภิรมย์ ถึงแก่กรรมด้วยโรคชรา เมื่อวันที่ 22 สิงหาคม พ.ศ. 2550 สิริอายุได้ 92 ปี 
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปในการพระราชทานเพลิงศพ ศาสตราจารย์ พลเรือตรี สมภพ ภิรมย์ และนางจุนเจือ ภิรมย์ ณ เมรุ วัดมกุฏกษัตริยารามราชวรวิหาร เขตพระนคร กรุงเทพมหานคร เมื่อวันเสาร์ที่ 16 กุมภาพันธ์ พ.ศ. 2551
การศึกษา.
พ.ศ. 2484 สำเร็จการศึกษาสถาปัตยกรรมศาสตรบัณฑิต จากจุฬาลงกรณ์มหาวิทยาลัย ต่อมา พ.ศ. 2504 ได้รับประกาศนียบัตรจากโรงเรียนเสนาธิการทหารอากาศ และปี 2507 ได้รับประกาศนียบัตรหลักสูตรการจัดการชั้นสูง โรงเรียนส่งกำลังบำรุงทหารบก ใน พ.ศ. 2510 และได้รับปริญญาบัตรวิทยาลัยป้องกันราชอาณาจักร (รุ่นที่ 9)
ได้รับปริญญาสถาปัตยกรรมศาสตรดุษฎีบัณฑิตกิตติมศักดิ์ จากมหาวิทยาลัยศิลปากร พ.ศ. 2523 และจากมหาวิทยาลัยศรีปทุม พ.ศ. 2543
การทำงาน.
<templatestyles src="Div col/styles.css"/>
ผลงาน.
<templatestyles src="Col-float/styles.css" />
<templatestyles src="Col-float/styles.css" />
เกียรติคุณที่ได้รับ.
<templatestyles src="Div col/styles.css"/>
รอมบิคิวบอกทาฮีดรอน

รอมบิคิวบอกทาฮีดรอน (เล็ก) (อังกฤษ: (small) rhombicuboctahedron, พหูพจน์: -dra) เป็นทรงหลายหน้า (polyhedron) ที่ประกอบด้วยหน้ารูปสามเหลี่ยมด้านเท่า 8 หน้า และรูปสี่เหลี่ยมจัตุรัส 18 หน้า รวม 26 หน้า โดยหน้ารูปสามเหลี่ยมทุกหน้าจะมีรูปสี่เหลี่ยมล้อมอยู่โดยรอบ ทรงนี้มี 24 จุดยอด 48 ขอบ และเป็นหนึ่งในทรงตันอาร์คิมิดีส (Archimedean solid)
รูปทรงนี้สามารถเรียกในชื่ออื่นอีกคือ "ออร์โทไบคิวโพลาสี่เหลี่ยมจัตุรัสอีลองเกต (elongated square orthobicupola)"
พื้นที่ผิวและปริมาตร.
พื้นที่ผิว "A" และปริมาตร "V" ของรอมบิคิวบอกทาฮีดรอน ที่มีความยาวขอบทุกด้านเท่ากับ "a" สามารถคำนวณได้ดังนี้
<math>A = (18+2\sqrt{3})a^2 \approx 21.4641016a^2</math>
<math>V = \frac{1}{3} (12+10\sqrt{2})a^3 \approx 8.71404521a^3</math>
พิกัดคาร์ทีเซียน.
พิกัดคาร์ทีเซียนของรอมบิคิวบอกทาฮีดรอน สามารถกำหนดพิกัดของจุดยอดได้ดังนี้
 (±1, ±1, ±(1+√2))
พระครูวัชรโพธิคุณ (หริ่ง มโหสโถ)

พระครูวัชรโพธิคุณ (หริ่ง มโหสโถ) เป็นพระเถระในจังหวัดเพชรบุรี หลวงพ่อหลิ่งเป็นพระภิกษุชาวไทยเชื้อสายจีนที่มีชื่อเสียงด้านการแพทย์แผนไทยเป็นอย่างมาก
พุทธคุณ.
พระครูวัชรโพธิคุณ (หริ่ง มโหสโถ) มีเวทยมนต์ทางด้านการรักษาผู้ป่วย วิชาอาคมในการต่อกระดูกที่แก่กล้าหาใครเสมอเหมือน ให้การสงเคราะห์แก่ชาวบ้านในจังหวัดเพชรบุรี และจังหวัดใกล้เคียง โดยมิได้เรียกร้องเงินทอง สิงของตอบแทนแต่อย่างใด โดยให้การรักษาทางด้านโรคกระดูก ผิวหนัง ฯลฯ โดยส่วนใหญ่ผู้ที่เข้าการรักษาจะเป็นผู้ป่วยที่ประสบอุบัติเหตุจากตกต้นตาล อุบัติเหตุทางรถยนต์ หรือผลกระทบจากโรคอื่น เป็นต้น ในแต่ละวันจะมีผู้คนจากในแต่ละสารทิศ ที่ประสบเคราะห์กรรมมาให้หลวงพ่อรักษา ท่านก็รับรักษาหาใช่เกี่ยงงอนไม่ และเป็นที่ประจักแก่สายตาผู้คนที่มารักษาอยู่เป็นเนืองนิต โดยในแต่ละวันจะมีผู้ป่วยมาหาหลวงพ่อหริ่งจนแน่นกุฏิทุกวัน
เฟอานอร์

เฟอานอร์ (Fëanor) เป็นตัวละครสำคัญที่มีบทบาทอย่างยิ่งในจินตนิยายเรื่อง ซิลมาริลลิออน ซึ่งประพันธ์โดย เจ. อาร์. อาร์. โทลคีน เขาเป็นผู้สร้างอัญมณี ซิลมาริล อันเป็นแก่นของตำนานเรื่องนั้น ได้รับยกย่องว่าเป็นผู้ยิ่งใหญ่ที่สุดในหมู่ชาวเอลดาร์ และเป็นผู้ที่มีทักษะฝีมือช่างเป็นเลิศที่สุดในพิภพ
ประวัติ.
เฟอานอร์เป็นโอรสองค์ใหญ่ของฟินเว กษัตริย์แห่งโนลดอร์ กับชายาองค์แรกคือมีริเอล เขาถือกำเนิดในนครทิริออน นครหลวงของพวกเอลฟ์บนแผ่นดินอามัน มารดาของเฟอานอร์สิ้นพระชนม์เมื่อให้กำเนิดพระองค์ ชื่อ 'เฟอานอร์ (Fëanor) ' เป็นชื่อมารดาตั้ง มีความหมายว่า "จิตวิญญาณแห่งอัคคี" ส่วนชื่อบิดาตั้งคือ คูรูฟินเว (Curufinwë) มีความหมายว่า 'บุตรแห่งฟินเวผู้เปี่ยมฝีมือ' หลังจากพระนางมีริเอลสิ้นพระชนม์ กษัตริย์ฟินเวอภิเษกชายาใหม่คืออินดิส เฟอานอร์จึงมีน้องชายต่างมารดาอีกสองคนคือ ฟิงโกลฟิน และ ฟินาร์ฟิน
เมื่อเฟอานอร์เจริญวัยได้แต่งงานกับแนร์ดาเนล บุตรสาวของมัคทันนายช่างใหญ่ มีโอรสเจ็ดองค์คือ มายดรอส มากลอร์ เคเลกอร์ม คารันเธียร์ คูรูฟิน อัมร็อด และอัมรัส
เฟอานอร์ได้สร้างความก้าวหน้าทางวิทยาการหลายประการให้แก่โลกอาร์ดา ตัวอย่างสิ่งประดิษฐ์ทรงคุณค่าของเขาได้แก่ อักขระเทงกวาร์ พาลันเทียร์ เฟอานอร์ยังได้คิดค้นวิธีการทำเหมือง การสกัดแร่ และการเจียระไนอัญมณี งานสร้างอัญมณีที่สำคัญของเขาคือการสร้างซิลมาริล อันเป็นผลงานที่ยิ่งใหญ่ที่สุดของเขา ภายในซิลมาริลบรรจุแสงแห่งทวิพฤกษาไว้ด้วย
ต่อมาเมื่อเมลคอร์ พ้นจากการจองจำ และแก้แค้นเหล่าวาลาร์โดยการทำลายทวิพฤกษา เขาสังหารฟินเว ขโมยซิลมาริลแล้วหนีไปยังมิดเดิ้ลเอิร์ธ ทำให้เฟอานอร์โกรธแค้นถึงกับสาบานจะไล่ล่าล้างแค้นเมลคอร์ไปจนสิ้นโลก และตั้งสมญาให้เมลคอร์ใหม่ว่า มอร์กอธ คำสาบานของเฟอานอร์และโอรสทั้งเจ็ดมีชื่อเรียกว่า คำสาบานของเฟอานอร์ ซึ่งเป็นคำสาบานอันร้ายกาจที่นำมาซึ่งความพินาศของชาวโนลดอร์ทั้งปวง ตลอดจนผู้คนที่เข้ามาเกี่ยวข้องกับซิลมาริล เฟอานอร์นำบุตรชายทั้งเจ็ดและชาวโนลดอร์จำนวนมากติดตามมอร์กอธมายังมิดเดิ้ลเอิร์ธ ระหว่างทางเขาทำสงครามกับเอลฟ์ชาวเทเลริที่นครอัลควาลอนเด เนื่องจากชาวเทเลริไม่ต้องการให้เฟอานอร์นำเรือของพวกตนไปใช้ไล่ล่ามอร์กอธ สงครามครั้งนั้นมีชื่อเรียกว่า สงครามประหัตประหารญาติ
ทัพชาวโนลดอร์ได้เดินทางมาจนถึงมิดเดิ้ลเอิร์ธ และได้ทำสงครามขับเคี่ยวกับมอร์กอธหลายครั้งดังปรากฏอยู่ใน ซิลมาริลลิออน เฟอานอร์สิ้นพระชนม์หลังจากชาวโนลดอร์ได้รับชัยชนะใน การสัประยุทธ์ใต้หมู่ดาว เนื่องจากพระองค์ไล่ติดตามทัพของมอร์กอธไปเพียงลำพังจนตกอยู่ในวงล้อม และถูกแส้ของกอธม็อก เจ้าแห่งบัลร็อก จนได้รับบาดเจ็บสาหัส เฟอานอร์สิ้นพระชนม์ที่เชิงเขาเอเร็ดเวธริน โดยอัคคีภายในกายเผาไหม้ร่างของพระองค์กลายเป็นจุณ
เหม่ย์เช่าเหนียน จี เลี่ยน

เหม่ย์เช่าเหนียน จี เลี่ยน (พินอิน: Měishàonián zhi Liàn ; จีนกวางตุ้ง: Meisiunin zi lyun;) ภาพยนตร์ฮ่องกงในแนวภาพยนตร์อิสระ เป็นเรื่องราวความรักของเกย์ นำแสดงโดย แดเนียล วู, สตีเฟน ฝง, ซูฉี ความยาว 101 นาที เขียนบทและกำกับโดย หยวนฟาน ออกฉายในปี พ.ศ. 2541 (ค.ศ. 1998)
เนื้อเรื่องย่อ.
เจ็ท (สตีเฟ่น ฝง) เป็นดาวในหมู่ชายขายบริการในฮ่องกง บางครั้งเจ็ทต้องทำงานนี้ไปโดยไม่เต็มใจ วันหนึ่งเขาได้พบกับ แซม (แดเนี่ยล วู) ตำรวจสายตรวจคนหนึ่ง เจ็ทหลงรักแซมทันที และพยายามทำทุกอย่างเพื่อให้ได้ใกล้ชิดแซม แต่เมื่อได้ใกล้ชิดแซมแล้ว เจ็ทก็รู้ว่าแซมเองก็มีเบื้องหลังที่ไม่ค่อยสะอาดนัก
เบื้องหลัง.
"เหม่ย์เช่าเหนียน จี เลี่ยน"ได้รับแรงบันดาลใจมาจากข่าวคราวเมื่อปี พ.ศ. 2541 ที่มีการทลายจับสตูดิโอแห่งหนึ่งที่ใช้เป็นที่ถ่ายภาพลามก โดยชายหนุ่มที่ยอมถ่ายนั้นหลายคนเป็นบุคคลที่มีหน้าที่การงานดี และหลายคนก็เป็นตำรวจ ผู้กำกับ หยวนฟาน จึงได้แรงดลใจจากเหตุการณ์นี้ โดยคำว่า Bishonen (美少年) นั้นเป็นภาษาญี่ปุ่น มีความหมายตรงตัวว่า เด็กหนุ่มผู้งดงาม โดยนัยหมายถึงผู้ชายสวย ใช้เป็นคำเรียกหนังสือการ์ตูนญี่ปุ่นแนวรักร่วมเพศของชาย ซึ่งเมื่อได้ทำเป็นภาพยนตร์แล้ว ผู้กำกับไม่พยายามจะสื่อในแง่ของจิตวิทยาซึ่งเป็นเรื่องเข้าใจยาก แต่จะเน้นไปในเรื่องของความรักซึ่งเป็นความสวยงามของมนุษย์ทุกคน
ริกกี มาร์ติน

เอนรีเก "ริกกี" มาร์ติน โมราเลส  เกิดเมื่อวันที่ 24 ธันวาคม ค.ศ. 1971 เป็นนักร้องชาวปวยร์โตรีโก เกิดที่เมืองซานฮวน ปวยร์โตรีโก และเข้าวงการบันเทิงในฐานะสมาชิกวงบอยแบนด์ในบ้านเกิดตั้งแต่อายุ 12 ขวบ หลังจากออกอัลบั้มเดี่ยวในเวลาไม่นานต่อจากนั้น ริกกี ก็กลายเป็นขวัญใจวัยรุ่นในประเทศแถบละตินอเมริกาเวลาอันรวดเร็ว และก้าวเข้าสู่วงการดนตรีระดับสากลกับอัลบั้ม "A Medio Vivir" (อา เมดิโอ บีบีร์) ในปี 1995 ริกกี ได้รับรางวัลทางดนตรีมากมาย
ริกกี มาร์ติน คว้ารางวัลสำคัญๆทางดนตรีอย่าง รางวัลแกรมมี่, รางวัลละตินแกรมมี่,บิลบอร์ด มิวสิก อวอร์ส ไปจนถึง เวิร์ลด์ มิวสิก อวอร์ดส และล่าสุดยังได้รับการยกย่องให้เป็น”บุคคลแห่งปี” จากการประกาศรางวัลละตินแกรมมี่ 2006 ที่ผ่านมาอีกด้วย มีเพลงฮิตอย่าง “The Cup Of Life” (เป็นเพลงประกอบฟุตบอลโลก 1998 และทำให้ชื่อเสียงของริกกี มาร์ติน เป็นที่รู้จักโดยทั่วไป), “Maria”, “Livin’ La Vida Loca” และ “She Bangs” มียอดขายผลงานกว่า 50 ล้านก๊อปปี้ทั่วโลก
นอกจากนี้ริกกี มาร์ติน ยังอุทิศเวลาให้กับการทำงานสังคมสงเคราะห์ด้วยการก่อตั้ง Ricky Martin Foundation และบังทำหน้าที่เป็นทูตสัถวไมตรีของสหประชาชาติอีกด้วย
ในปี 2010 ริกกี มาร์ตินออกมาประกาศว่าตนเป็นเกย์ในเว็บบล็อกส่วนตัว หลังจากถูกตั้งข้อสังเกตมานานจากการร่วมกิจกรรมกับชาวเกย์ตั้งแต่ปี 2000 โดยมีสิ่งที่ภูมิใจ คือการเป็นพ่อของลูกฝาแฝดชาย 2 คน ที่เกิดจากการอุ้มท้องจากน้ำเชื้อของตัวเอง โดยไม่เปิดเผยหญิงผู้รับตั้งครรภ์ให้
อารยธรรมลุ่มแม่น้ำสินธุ

อารยธรรมลุ่มแม่น้ำสินธุ (IVC) เป็นอารยธรรมยุคสัมริดในภูมิภาคตะวันตกเฉียงเหนือของเอเชียใต้ ดำรงอยู่ตั้งแต่ราว 3300 BCE ถึง 1300 BCE และยิ่งใหญ่ที่สุดในช่วงปี 2600 BCE ถึง 1900 BCE อารยธรรมลุ่มแม่น้ำสินธุ, อียิปต์โบราณ และ เมโสโปเตเมีย เป็นสามอารยธรรมยุคเริ่มแรกของโลก พื้นที่ที่เคยเป็นอารยธรรมลุ่มแม่น้ำสินธุนั้นในปัจจุบันอยู่ในพื้นที่ของประเทศอัฟกานิสถาน, ส่วนใหญ่ของประเทศปากีสถาน และทางตะวันตกถึงตะวันตกเฉียงเหนือของประเทศอินเดีย อารยธรรมนี้เจริญรุ่งเรืองอยู่บนที่ลุ่มริมแม่น้ำสินธุซึ่งไหลผ่านตลอดประเทศปากีสถานและระบบแม่น้ำที่มีน้ำตลอดทั้งปี ซึ่งส่วนใหญ่ได้น้ำจากมรสุม และแม่น้ำตามฤดูกาล แม่น้ำกากการ์-ฮากรา
เมืองต่าง ๆ ของอารยธรรมเป็นที่รู้จักในฐานะเมืองที่มีการวางผังเมือง, บ้านที่สร้างจากอิฐอบ, ระบบระบายน้ำและชลประทานที่ซับซ้อน, กลุ่มของอาคารที่ไม่ใช่เพื่อการอยู่อาศัย และวิธีการใหม่ ๆ ในหัตถกรรม (ผลิตภัณฑ์จากคาร์เนเลียนและการสลักตราประทับ) และความสามารถในการแยกโลหะออกจากแร่ (ทองแดง, สำริด, ตะกั่ว, ดีบุก) เมืองใหญ่สองแห่งของอารยธรรมคือโมเฮนโจ-ดาโร และ ฮารัปปา เป็นไปได้ว่ามีประชากรมากถึง 30,000 และ 60,000 คน และในช่วงเวลารุ่งเรืองสูงสุดอาจมีประชากรมากถึงหนึ่งถึงห้าล้านคน
จัสติสกันดั้ม

ZGMF-X09A จัสติสกันดั้ม  เป็นโมบิลสูทเครื่องที่สองของ อัสรัน ซาล่า ในการ์ตูนญี่ปุ่น อะนิเมะ โมบิลสูทกันดั้มซี้ด ออกแบบโดย คุนิโอะ โอคาวาระ 
จัสติสกันดั้มเป็นหนึ่งในโมบิลสูทอีกตัวที่พัฒนามาจากรุ่น GAT-X ซีรีส์ โมบิลสูทเหล่านี้มีเทคโนโลยีนิวตรอนแจมเมอร์แคนเซลเลอร์ซึ่งทำให้ไม่ได้รับผลจากนิวตรอนแจมเมอร์ จึงใช้เตาปฏิกรณ์นิวเคลียร์ฟิชชั่นเป็นแหล่งพลังงานแทนที่จะเป็นแบตเตอรีเหมือนโมบิลสูททั่วๆไป ทำให้สามารถปฏิบัติการได้เป็นเวลานาน
จัสติสกันดั้มเป็นโมบิลสูทแบบเน้นการเคลื่อนไหวที่รวดเร็ว แบ็คแพ็ค"ฟาทัมดับเบิ้ลซีโร่" นั้นสามารถควบคุมด้วยรีโมตให้แยกจากจัสติสกันดั้มได้ ซึ่งสามารถใช้เป็นฐานยืนสำหรับบินในชั้นบรรยากาศหรือแยกไปโจมตีศัตรูก็ได้ ในตัวของจัสติสกันดั้มเองมีอาวุธมาตรฐานคือ ปืนวัลแคน "ซาจิททัส",บีมเซเบอร์ "ลาเซอร์ต้า" และบูมเมอแรงก์บีมติดตั้งไว้เท่านั้น อาวุธระยะไกลนอกจากบีมไรเฟิลจะติดไว้กับฟาทัมดับเบิ้ลซีโร่
อัสรัน ซาล่าได้รับจัสติสกันดั้มจากแพ็ททริก ซาล่าผู้เป็นบิดาเพื่อใช้ตามล่าฟรีด้อมกันดั้มที่คิระ ยามาโตะขโมยไป แต่จากการพูดคุยกับลักซ์ ไคลน์ อัสรันจึงตัดสินใจเข้าเป็นพวกคิระแทน ต่อมายังได้รับการสมทบจากลักซ์ ไคลน์ซึ่งได้ขโมยยานอีเทอร์นัลมาด้วย ในยานลำนี้มีอาวุธซึ่งใช้ประกบกับจัสติสกันดั้มและฟรีด้อมกันดั้มอยู่ นั่นก็คือเมเทีย (METEOR = Mobile suit Embedded Tactical EnfORcer) ซึ่งเมื่อประกอบกับจัสติสกันดั้มแล้วจะทำให้จัสติสกันดั้มมีพลังสูงขึ้นด้วยอาวุธหลากชนิดของเมเทีย จัสติสกันดั้มถูกทำลายเมื่ออัสรันสั่งระเบิดตัวเองเพื่อทำลายปืนรังสีเจเนซิส
อินฟีนีตี้จัสติสกันดั้ม.
ZGMF-X19A อินฟินิทจัสติสกันดั้ม  เป็นโมบิลสูทประจำตัวของอัสรัน ซาล่าในการ์ตูนญี่ปุ่น อะนิเมะ โมบิลสูทกันดั้มซี้ดเดสทินี ออกแบบโดย คุนิโอะ โอคาวาระ ในช่วงแรกได้รับการตั้งชื่อว่าไนท์จัสติส แต่ถูกเปลี่ยนชื่อเป็นอินฟินีตี้จัสติสตามชื่อแรกเริ่มของแผนการบุกอัฟกานิสถานของอเมริกา นั่นก็คือ"ปฏิบัติการยุติธรรมไร้ขอบเขต"(Operation Infinite Justice)
อินฟินีตี้จัสติสกันดั้มเป็นโมบิลสูทของกลุ่มผู้ภักดีต่อลักซ์ ไคลน์ที่พัฒนาให้อัสรัน ซาล่าโดยใช้ดัดแปลงมาจากที่ซาฟท์ออกแบบไว้และเน้นการต่อสู้ระยะประชิดตัวมากกว่าเดิม แบ็คแพ็ค"ฟาทัมซีโร่วัน"ของอินฟินิทจัสติสสามารถใช้เป็นแท่นยืนหรือแยกไปโจมตีเป้าหมายได้เหมือนเดิม แต่ติดตั้งอาวุธปืนไว้เพียงบีมแคนน่อน"ไฮเปอร์ฟอร์ทิส"เท่านั้น ส่วนอาวุธอื่นจะเป็นอาวุธระยะประชิดจึงใช้ในการพุ่งเข้าเชือดเป้าหมายได้ดีกว่ายิงโจมตี โล่ของอินฟีนีตี้จัสติสนอกจากจะสร้างบีมชิลด์ได้แล้วยังติดตั้ง"ไชน์นิ่งเอดจ์"บูมเมอแรงบีมแบบใช้เป็นบีมเซเบอร์ได้และตะขอสำหรับจับเป้าหมาย"แกรปเปิลสติงเกอร์" ที่ขาทั้งสองข้างสามารถใช้บีมเบลด "กริฟฟอน"ทำลายเป้าหมายด้วยท่าเตะได้ อาวุธอื่นๆก็คือบีมเซเบอร์"ซุปเปอร์ลาเซอร์ต้า", บีมไรเฟิลกำลังสูงและวัลแคนขนาด14มม.และ17.5มม. อินฟินิตี้จัสติสยังคงความสามารถในการประกอบกับเมเทียไว้ เครื่องกำเนิดพลังงานยังคงเป็นแบบเตาปฏิกรณ์นิวเคลียร์เหมือนเดิม
โวล์ฟ เมสซิ่ง

โวล์ฟ เมสซิ่ง  มีชื่อเต็มว่า โวล์ฟ เกรโกเรวิช เมสซิ่ง (Wolf Gregorevich Messing; ; ; Vóľf Gérškovič (Grigór'evič) Méssing) เป็นบุคคลผู้มีพลังจิตที่มีชื่อเสียงคนหนึ่งของโลกในยุคสงครามโลกครั้งที่สอง โวล์ฟ เมสซิ่ง เกิดเมื่อวันที่ 10 กันยายน ค.ศ. 1899 ที่เมืองโกรากาลวาเรีย ซึ่งเป็นเมืองที่อยู่ติดกับพรมแดนโปแลนด์กับรัสเซีย ใกล้กับกรุงวอร์ซอ เมืองหลวงของประเทศโปแลนด์ 
โดยครอบครัวของเมสซิ่งอยู่ในฐานะยากจนใช้ชีวิตแบบเรียบง่ายและเคร่งศาสนา ในวัยเด็กเมสซิ่งสามารถเรียนรู้และอ่านคำภีร์โบราณของศาสนายิวได้อย่างแตกฉาน จนมีนักบวชคนหนึ่งแถวบ้านได้สนับสนุนให้ไปเรียนต่อทางด้านศาสนาในหมู่บ้านแห่งหนึ่ง แต่เมสซิ่งไม่มีความสุขและไม่ชอบเลย เมื่ออายุได้ 11 ปี เมสซิ่งได้หันเหชีวิตไปท่องโลกด้วยตัวเองตามลำพังโดยมีเงินติดตัวเพียง 18 เซ็นต์ และได้ใช้พลังจิตสะกดพนักงานตรวจตั๋วรถไฟให้เห็นว่าเศษกระดาษที่เมสซิ่งยื่นให้ไปนั้นเป็นตั๋วรถไฟจริง ๆ ซึ่งพนักงานก็ได้เอากระดาษแผ่นนั้นสอดเข้าไปในเครื่องเจาะรู เจาะรูและยื่นให้เมสซิ่งคืน ซึ่งนับว่าเป็นครั้งแรกของเมสซิ่งที่ได้ใช้พลังจิตสะกดผู้อื่น 
โวล์ฟ เมสซิ่ง มาใช้ชีวิตอยู่ ณ เมืองเบอร์ลิน โดยทำงานเป็นพนักงานส่งของในเขตของชาวยิว ครั้งหนึ่งได้เกิดเป็นลมหน้ามืดล้มลงไป หลังจากได้นำส่งเข้าโรงพยาบาล แพทย์ได้ทำการตรวจหัวใจของเมซิ่งแล้วพบว่า หยุดเต้น ไม่หายใจ จึงถูกนำร่างเข้าสู่ห้องเก็บศพและเกือบถูกส่งกลบแล้ว แต่ปรากฏว่าได้มีนักศึกษาแพทย์คนหนึ่งได้ทำการตรวจร่างกายของเมสซิ่งอย่างละเอียดอีกครั้งหนึ่ง พบว่า เมสซิ่งยังไม่ตาย เพียงแต่หัวใจและชีพจรเต้นอ่อนมากจนแทบจะวัดไม่ได้เลย ซึ่งต่อมาได้มีนักวิทยาศาสตร์ที่ศึกษาด้านพลังจิตและเรื่องลึกลับนี้ เชื่อว่า เหตุการณ์นี้เป็นการสะกดจิตตัวเอง
โวล์ฟ เมสซิ่ง ได้พบปะกับบุคคลที่มีชื่อเสียงหลายคนระดับโลก เช่น อัลเบิร์ต ไอน์สไตน์, ซิกมันด์ ฟรอยด์ และมหาตมะ คานธี โดยได้แสดงพลังจิตของตนเองให้ได้ดู ในการทดสอบกับไอสไตน์และฟรอยด์ เมสซิ่งได้รับคำสั่งจากจิตของฟรอยด์ให้ดึงหนวดของไอน์สไตน์มา 3 เส้น ซึ่งก็ปรากฏว่าทำได้ตรงตามคำสั่ง และกับมหาตมะ คานธี สามารถหยิบขลุ่ยขึ้นมาจากลิ้นชักบนโต๊ะและยื่นให้คานธีตามคำสั่งของคานธีจริง ๆ และอีกครั้งหนึ่งสามารถหาเพชรประจำตระกูลมูลค่าสูงถึง 8 แสนเหรียญของคหบดีชาวโปแลนด์ที่หายไปในงานเลี้ยงครั้งหนึ่งได้ โดยที่ได้ระดมคนหาจนทั่วแล้วก็ไม่พบ แต่เมสซิ่งรู้ว่าเพชรซ่อนอยู่ในตุ๊กตาหมีในห้องของคนงานในบ้านคณบดีนั่นเอง เนื่องจากลูกชายตัวเล็ก ๆ ของคนรับใช้ในบ้านเป็นผู้นำไปซ่อนเอง
ความสามารถของเมสซิ่งยังสามารถทำนายเหตุการณ์ล่วงหน้าได้อีกด้วย หลายต่อหลายครั้งที่ออกแสดง เมสซิ่งได้ทำนายเหตุการณ์สงครามไว้ว่า ดินแดนแถบคาบสมุทรบอลติก, ไบโลรัสเซีย, ยูเครน จะตกอยู่ภายใต้การยึดครองของนาซี หรือเป็นผู้ทำนายถึงจุดจบของอดอล์ฟ ฮิตเลอร์ จนถูกทางนาซีไล่ล่าตัวอย่างหนัก ซึ่งทุกอย่างก็ปรากฏเป็นจริงดังคำทำนายทุกอย่าง
โวล์ฟ เมสซิ่ง เสียชีวิตเมื่อวันที่ 8 พฤศจิกายน ค.ศ. 1974 ที่กรุงมอสโคว์ ประเทศรัสเซีย
007 เพชฌฆาตปืนทอง

007 เพชฌฆาตปืนทอง  เป็นภาพยนตร์แนวสายลับฉายเมื่อปี ค.ศ. 1974 เป็นภาพยนตร์เรื่องที่เก้าใน ภาพยนตร์ชุด "เจมส์ บอนด์" ที่สร้างโดย อีออนโปรดักชันส์ แสดงนำโดย โรเจอร์ มัวร์ รับบทเป็น เจมส์ บอนด์ สายลับเอ็มไอ6 ครั้งที่สอง ภาพยนตร์ดัดแปลงบางส่วนจากนวนิยายชื่อเดียวกันของเอียน เฟลมมิง เมื่อปี ค.ศ. 1965 โดยวางจำหน่ายหลังเขาเสียชีวิตแล้ว ในภาพยนตร์ บอนด์ถูกส่งไปตามหาเครื่อง โซเลกซ์ อะจิเทเทอร์ อุปกรณ์ที่สามารถกักเก็บพลังแสงอาทิตย์ได้ ขณะเดียวกันบอนด์ก็ได้เผชิญหน้ากับ "เพชฌฆาตปืนทอง" ฟรานซิสโก สะการามังกา
"007 เพชฌฆาตปืนทอง" เป็นภาพยนตร์บอนด์เรื่องที่สี่และเรื่องสุดท้ายที่กำกับโดย กาย แฮมิลตัน เขียนบทโดย ริชาร์ด เมบอมและทอม แมนกีวิกซ์ ภาพยนตร์ดำเนินเรื่องในช่วงเกิดวิกฤติพลังงานปี ค.ศ. 1973 ทำให้มีอิทธิพลต่อบทภาพยนตร์ อังกฤษในเวลานั้นยังไม่ฟื้นตัวเต็มที่จากวิกฤตินี้ เมื่อภาพยนตร์เรื่องนี้ได้เปิดตัวในเดือนธันวาคมปี ค.ศ. 1974 ภาพยนตร์ยังสะท้อนถึงภาพยนตร์แนวศิลปะการต่อสู้ซึ่งเป็นที่นิยมในเวลานั้น โดยมีฉากกังฟูและฉากหลังส่วนใหญ่เป็นสถานที่ในเอเชีย ภาพยนตร์ดำเนินเรื่องและถ่ายทำที่ ประเทศไทย, ฮ่องกงและมาเก๊า ส่วนหนึ่งของภาพยนตร์ดำเนินเรื่องในเบรุต, ประเทศเลบานอน แต่ว่าไม่ได้ถ่ายทำที่นั่น
ภาพยนตร์ได้รับการตอบรับที่หลากหลาย นักวิจารณ์บางคนอธิบายว่านี่คือจุดต่ำที่สุดของภาพยนตร์ชุดในเวลานั้น คริสโตเฟอร์ ลี ได้รับคำชมจากการแสดงเป็นสะการามังกา ตัวร้ายที่มีทักษะและความสามารถคล้ายกับบอนด์ แต่นักวิจารณ์บางคนก็ติภาพยนตร์ทั้งเรื่อง โดยเฉพาะเรื่องตลกขบขันและการแสดงของมัวร์และบริตต์ เอ็กแลนด์ ภาพยนตร์ทำเงินได้น้อยกว่า "พยัคฆ์มฤตยู 007" (1973) ภาพยนตร์บอนด์ก่อนหน้านี้ ทำให้เป็นภาพยนตร์ที่ทำเงินน้อยที่สุดเป็นอันดับที่สี่ในภาพยนตร์ชุดบอนด์ ถึงแม้ว่าจะทำกำไรก็ตาม มีรายงานว่าการสร้างภาคต่อของแฟรนไชส์นั้นกำลังตกอยู่ในอันตราย "007 เพชฌฆาตปืนทอง" เป็นภาพยนตร์บอนด์เรื่องสุดท้ายที่สร้างร่วมกันโดย แฮรรี ซอลต์ซแมนและอัลเบิร์ต อาร์. บรอคโคลี หลังซอลต์ซแมนขายหุ้นของเขาร้อยละ 50 ในดันจาก บริษัทแม่ของอีออนโปรดักชันส์ หลังภาพยนตร์ฉาย
เรื่องย่อ.
เจมส์ บอนด์ (โรเจอร์ มัวร์) ต้องเจอกับฟรานซิสโก้ สการามังก้า (Christopher Lee) สุดยอดนักฆ่าที่มีฉายาว่าเพชฌฆาตปืนทอง เพราะเขาจะรับจ้างฆ่าคนด้วยเงินสูงถึง 1 ล้านดอลล่าร์ และเขาจะสังหารเหยื่อด้วยปืนและกระสุนทองคำของเขาเท่านั้น และเป้าหมายต่อไปของเขาคือเจมส์ บอนด์ นั่นเอง
ลอยส์ แม็กซ์เวลล์

ลอยส์ แม็กซ์เวลล์ (Lois Maxwell) เป็นดาราหญิงคนหนึ่งที่มีชื่อเสียงพอสมควร เธอเกิดเมื่อวันที่ 14 กุมภาพันธ์ ค.ศ. 1927 ที่เมืองคิทเชเนอร์ (Kitchener) รัฐออนตาริโอ (Ontario) ประเทศแคนาดา (Canada) บทที่เธอเล่นและเป็นที่รู้จักกันมากที่สุดเห็นจะเป็นบท มันนี่เพ็นนีในภาพยนตร์ชุด เจมส์ บอนด์
เมื่อตอนเกิด เธอมีชื่อว่า ลอยส์ ฮูเกอร์ (Lois Hooker) เธออาศัยอยู่ในเมืองคิทเชเนอร์จนอายุ 18 ปี ก่อนจะเริ่มเข้าสู่วงการบันเทิงโดยการไปเล่นเป็นดารารับเชิญในละครโทรทัศน์เป็นครั้งคราวในเรื่อง The Saint และ The Persuaders ร่วมกับ โรเจอร์ มัวร์
เธอค่อยๆเข้าสู่วงการบันเทิงมากขึ้นและเจริญก้าวหน้าขึ้นเรื่อยๆ จนในที่สุดก็ได้รับคัดเลือกในรับบท มันนี่เพ็นนี ในภาพยนตร์ชุดบอนด์เดอะซีรีส์ ที่ค่ายภาพยนตร์อีโอเอ็นโปรดักชั่นส์จะจัดทำขึ้นเป็นโปรเจกต์ซีรีส์ระยะยาว เธอได้รับบทมันนี่เพ็นนี ตั้งแต่ภาพยนตร์บอนด์ภาคแรก คือ Dr.No (พยัคฆ์ร้าย 007) ออกฉายในพ.ศ. 2505 ไปจนถึงตอนที่ 14 คือ A View to a Kill (พยัคฆ์ร้ายพญายม) ออกฉายในพ.ศ. 2528 รวมระยะเวลาทั้งสิ้น 23 ปี
ลอยส์ แม็กซ์เวลล์ เสียชีวิตเมื่อวันที่ 29 กันยายน ค.ศ. 2007 สิริอายุรวม 80 ปี ที่เมืองเพิร์ท,ออสเตรเลีย
เมและรถบัสแมวน้อย

เมและรถบัสแมวน้อย หรือ เม โตะ โคะเนะโกะบะซุ (, แปลตรงตัว: เมและรถบัสลูกแมว) เป็นภาพยนตร์สั้นที่เป็นภาคต่อของภาพยนตร์ที่ออกฉายเมื่อ ค.ศ. 1988 เรื่อง "โทโทโร่เพื่อนรัก" จากค่ายสตูดิโอจิบลิ เรื่องนี้ถูกเขียนและกำกับโดย ฮะยะโอะ มิยะซะกิ และมีตัวละครชื่อ "เม" จากภาคแรกเป็นตัวดำเนินเรื่อง เธอได้ผจญภัยในยามค่ำคืนกับรถบัสลูกแมว และรถบัสแมวคันอื่นๆ
"เมและรถบัสแมวน้อย" จัดฉายเฉพาะที่พิพิธภัณฑ์จิบลิและได้นำไปฉายนอกญี่ปุ่นไม่กี่แห่งที่สหรัฐอเมริกา เพื่อฉลองการเริ่มฉายภาพยนตร์เรื่อง "สปิริตด์ อเวย์" อย่างไรก็ตามภาพยนตร์สั้นเรื่องนี้ยังคงถูกฉายหมุนเวียนไปตามตารางเวลาการฉายภาพยนตร์สั้นในพิพิธภัณฑ์จิบลิ ปัจจุบันยังไม่มีกำหนดการฉายในรูปแบบอื่น
007 พยัคฆ์ร้ายสุดที่รัก

007 พยัคฆ์ร้ายสุดที่รัก  เป็นภาพยนตร์แนวสายลับฉายเมื่อปี ค.ศ. 1977 เป็นภาพยนตร์เรื่องที่สิบใน ภาพยนตร์ชุด "เจมส์ บอนด์" ที่สร้างโดย อีออนโปรดักชันส์ แสดงนำโดย โรเจอร์ มัวร์ รับบทเป็น เจมส์ บอนด์ สายลับเอ็มไอ6 ครั้งที่สาม, ร่วมกับ บาร์บารา บาคและเคิร์ด เยือร์เกินส์ กำกับโดย ลูอิส กิลเบิร์ต จากบทภาพยนตร์โดย คริสโตเฟอร์ วูดและริชาร์ด เมบอม
ชื่อภาพยนตร์นำมาจากนวนิยายชื่อเดียวกันของเอียน เฟลมมิง เมื่อปี ค.ศ. 1962 แต่เนื้อเรื่องในภาพยนตร์ไม่มีองค์ประกอบใด ๆ ที่มาจากนวนิยายเลย เนื้อเรื่องในภาพยนตร์เกี่ยวกับ คาร์ล สตรอมเบิร์ก ผู้สันโดษและบ้าอำนาจที่ต้องการจะทำลายโลกเพื่อที่เขาจะได้เป็นคนสร้างอารยธรรมใหม่ใต้ทะเล บอนด์ร่วมมือกับ อาเนีย อะมาโซวา สายลับโซเวียต เพื่อหยุดยั้งแผนดังกล่าว ขณะเดียวกันทั้งสองคนถูกตามล่าโดย จอว์ส สมุนผู้แข็งแกร่งของสตรอมเบิร์ก
ภาพยนตร์ถ่ายทำที่ประเทศอียิปต์ (ไคโรและลักซอร์) และ อิตาลี (คอสตา สแมราลดา, ซาร์เดญญา) ฉายใต้น้ำถ่ายทำที่ประเทศบาฮามาส (แนสซอ) และฉากขนาดใหญ่ซึ่งเป็นฉากภายในเรือบรรทุกน้ำมันขนาดใหญ่ ถ่ายทำใน เวทีเสียงใหม่ สร้างขึ้นที่ไพน์วูดสตูดิโอส์ "007 พยัคฆ์ร้ายสุดที่รัก" ได้รับการตอบรับที่ดีจากนักวิจารณ์ โดยชมในเรื่องการแสดงของมัวร์และเรื่องราวที่สมจริงมากขึ้น ดนตรีประกอบภาพยนตร์โดย มาร์วิน แฮมลิส ก็ประสบความสำเร็จเช่นกัน ภาพยนตร์ได้รับการเสนอชื่อใน รางวัลออสการ์ สามสาขาและได้รับการเสนอชื่อในรางวัลอื่น ๆ อีกมากมาย มีนวนิยายที่ดัดแปลงจากภาพยนตร์ เขียนโดย คริสโตเฟอร์ วูด ชื่อว่า "เจมส์ บอนด์, เดอะสปายฮูเลิฟมี"
เรื่องย่อ.
เจมส์ บอนด์ (Roger Moore) ต้องมาร่วมมือกับสายลับสาวจากรัสเซียนามว่า ผู้พันแอนย่า อเมโซวา (Barbara Bach) หรือรห้สว่า ทริปเปิ้ลเอ๊กซ์ ทั้งสองต้องมาจับมือกันยับยั้งแผนการร้ายของ คาร์ล สตอรมเบิร์ก (Curd Jurgens) ที่ต้องการจะจมโลกสู่ใต้ผืนน้ำ
เทววิทยา

เทววิทยา  ในความหมายอย่างแคบคือวิชาว่าด้วยพระเจ้าและความสัมพันธ์ระหว่างพระเจ้ากับมนุษย์ ความหมายอย่างกว้างคือการศึกษาเรื่องศาสนา อิทธิพลของศาสนา ธรรมชาติของความจริงทางศาสนา อย่างเป็นระบบและมีเหตุผล หรือหมายถึงวิชาชีพที่มาจากการฝึกฝนเรียนรู้ทางด้านศาสนศึกษาที่มหาวิทยาลัย สำนักเทวศาสตร์ หรือเซมินารี
เทววิทยากับศาสนาพุทธ.
คำนิยามของเทววิทยา (Theos +logos) ก็คือ การศึกษาเรื่องคำสอนในศาสนา และการศึกษาเรื่องความสัมพันธ์ระหว่างพระเจ้าและมนุษย์ เพราะฉะนั้น การศึกษาพระไตรปิฎกในพุทธศาสนา และศึกษาความสัมพันธ์ระหว่างพระพุทธเจ้าและมนุษย์ หรือที่ศาสนาพุทธ กล่าวไว้ว่า พุทธเจ้าและเวไนยสัตว์นั่นเอง 
จึงนำระบบเทววิทยามาศึกษาศาสนาพุทธได้ อย่างลงตัว แม้คำว่า เทววิทยา อเทววิทยา นั้นจะมาสร้างความเข้าใจผิด แก่ผู้ที่ไม่ได้ศึกษาวิชาศาสนาเปรียบเทียบได้ก็จริง หากมองอีกมุมมองหนึ่ง เพราะฉะนั้นจึงกล่าวได้ว่า วิชาเทววิทยา จึงรวมการศึกษาที่เป็นระบบ ทั้งที่เป็นเทววิทยาและระบบที่ไม่ใช้เทววิทยาระบบทั้งหมดนั้นไว้ และจัดเป็นระบบเทววิทยาได้ลงตัว เพราะว่าวิชาเทววิทยาเป็นศาสตร์เป็นกระบวนการเท่านั้น มิได้ผูกขาดในเรื่องใดเรื่องหนึ่ง และเป็นเพียงชื่อหน่วยตรรกวิทยาการเรียน logos เพื่อเป็นเครื่องหมายถึงการเรียนรู้ ถึงคำสอน ของศาสนานั้น ๆ และการศึกษาความสัมพันธ์ระหว่างคำสอนของศาสดาผู้สอนและมนุษย์เท่านั้น
.ky

.ky เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับหมู่เกาะเคย์แมน รหัสดังกล่าวได้รับการเลือกเนื่องจากได้มีการจัดสรรตัวเลือกที่เป็นไปได้อื่น ๆ ไว้แล้ว การจดทะเบียนจำกัดเฉพาะผู้อยู่อาศัยและบริษัทที่จดทะเบียนในหมู่เกาะเคย์แมนด้วยที่อยู่ในพื้นที่ แต่ข้อจำกัดนี้ถูกยกเลิกในเดือนกันยายน ค.ศ. 2015 หมู่เกาะเคย์แมนยังมีรหัส CYM ซึ่งเป็นรหัสสามตัวอักษรสากล และชนะการประมูลเพื่อมอบโดเมน .cym ในการขยายพื้นที่โดเมนระดับบนสุดในอนาคต
.lb

.lb เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศเลบานอน เริ่มใช้ครั้งแรกเมื่อ พ.ศ. 2536
ประวัติ.
Lebanese Domain Registry (LBDR) ก่อตั้งขึ้นใน ค.ศ. 1993 โดยให้บริการโดเมนไม่เสียค่าใช้จ่ายให้แก่ผู้ลงทะเบียนโดยตรง โดยไม่ต้องใช้รูปแบบผู้ให้บริการจดทะเบียน ตั้งแต่วันที่ 1 กุมภาพันธ์ ค.ศ. 2021 เป็นต้นมา LBDR ได้นำรูปแบบผู้ให้บริการจดทะเบียนมาใช้ และผู้ลงทะเบียนไม่สามารถลงทะเบียนโดเมนของตนโดยตรงกับผู้ให้บริการจดทะเบียนได้อีกต่อไป ในเวลาเดียวกัน ผู้ให้บริการจดทะเบียนยังนำค่าธรรมเนียมรายปีสำหรับโดเมนมาใช้และยกเลิกข้อกำหนดเครื่องหมายการค้าสำหรับผู้ลงทะเบียนอีกด้วย เมื่อวันที่ 13 กรกฎาคม ค.ศ. 2023 ICANN เข้ามารับช่วงต่อการจัดการในทะเบียนโดเมน .lb ในบทบาทผู้ดูแล เนื่องจากผู้จัดการทะเบียนโดเมนเสียชีวิต เมื่อวันที่ 21 มกราคม ค.ศ. 2024 ICANN ได้อนุมัติการโอน .lb ไปยัง Internet Society Lebanon ซึ่งเป็นทะเบียนโดเมนใหม่
กลอเรีย เอสเตฟาน

กลอเรีย เอสเตฟาน (Gloria Estefan หรือชื่อจริงว่า Gloria María Milagrosa Fajardo García) เกิด 1 กันยายน พ.ศ. 2500 ที่กรุงอาบานา ประเทศคิวบา กลอเรีย เริ่มจากการเป็นนักร้องนำวงที่มีชื่อว่า Miami Latin Boys แต่ต่อมาก็ได้เปลี่ยนชื่อเป็น Miami Sound Machine ต่อมาวงได้มีเพลงฮิตระดับสากลอย่างเพลง “Dr. Beat” และ “Conga” และเธอมียอดขายอัลบั้มรวมมากกว่า 90 ล้านอัลบั้มทั่วโลก
ประวัติ.
เมื่ออายุ 2 ขวบต้องระหกระเหินไปอยู่สหรัฐอเมริกา เพราะเกิดความวุ่นวายทางการเมืองในคิวบา ช่วงที่พล.อ.ฟีเดล กัสโตร ขึ้นปกครองประเทศ ขณะที่พ่อของกลอเรียเป็นทหารของอีกฝ่าย เมื่อย้ายมาไมแอมีแล้ว พ่อของกลอเรียได้เข้าร่วมกองทัพสหรัฐ โดยไปรบสงครามเวียดนาม เมื่อกลับมาพ่อจึงล้มป่วย
ในช่วงวัยรุ่น กลอเรียฝันอยากเป็นนักจิตวิทยา จึงขอทุนและได้เรียนที่มหาวิทยาลัยไมแอมี ในปี 2518 ตั้งอกตั้งใจเป็นนักศึกษาที่ดี แต่ด้วยความที่ลึก ๆ แล้วรักเสียงดนตรี จึงเข้าร่วมร้องเพลงกับวงดนตรีคิวบา-อเมริกัน ชื่อ ไมแอมีละตินบอยส์ เธอได้เป็นแฟนกับเอมีลีโอ เอสเตฟาน นักดนตรีที่เล่นคีย์บอร์ด ซึ่งเข้ามาช่วยเทรนการร้องเพลงและลีลาการแสดงบนเวที ในที่สุดเธอจึงเข้าร่วมวงกับงานกับเอมีลีโอในปี 2521 ในขณะที่เธออายุ 21 ปี
วงไมอามี่ ซาวนด์ฯ มีโอกาสอัดแผ่นเสียง 4 อัลบั้มเป็นเพลงภาษาสเปน ช่วงปี 2524-2526 และในปี 2527 จึงก้าวเข้าสู่ระดับอินเตอร์ ด้วยการด้วยการอัดเพลงภาษาอังกฤษในซิงเกิล "Dr.Beat" และมีผลงานดังๆ เรื่อยๆ มา รวมถึงได้ทัวร์คอนเสิร์ตไปยังที่ต่าง ๆ
ในปี 2532 กลอเรียจึงมีโอกาสออกอัลบั้มในฐานะศิลปินเดี่ยว ซิงเกิล Don"t Wanna Lose You โด่งดังขึ้นอันดับ 1 ของชาร์ตอเมริกา
ชื่อเสียงของกลอเรียฉุดไม่อยู่นับแต่นั้น อัลบัมและซิงเกิลของเธอทุกชุดมีเสียงตอบรับที่ดีมากทั้งในด้านการขายและรางวัลทั้งได้แสดงบนเวทีสำคัญอย่างมหกรรมโอลิมปิกหรือการแข่งขันซูเปอร์โบลส์ ขณะที่ชีวิตครองครัวยังหวานชื่น เมื่อมีพยานรักเป็นลูกชายชื่อ นายิบ ในปี 2523 และเอมิลี่ มารี ในปี 2537
ในปี พ.ศ. 2542 เธอได้ร่วมงานกับวงบอยแบนด์ เอ็นซิงค์ ในเพลงประกอบภาพยนตร์เรื่อง Music of The Heart เพลง “Music Of My Heart” ขึ้นชาร์ทบิลบอร์ดในอันดับที่ 2 และถูกเสนอชื่อเข้าชิงรางวัลออสการ์ด้วย
สมเด็จพระเจ้าเอ็ดเวิร์ดที่ 7 แห่งสหราชอาณาจักร

สมเด็จพระเจ้าเอ็ดเวิร์ดที่ 7 (อัลเบิร์ต เอ็ดเวิร์ด; 9 พฤศจิกายน ค.ศ. 1841 – 6 พฤษภาคม ค.ศ. 1910) เป็นพระมหากษัตริย์สหราชอาณาจักร ประมุขแห่งเครือจักรภพแห่งอังกฤษ และสมเด็จพระจักรพรรดิแห่งอินเดีย เป็นพระราชโอรสในสมเด็จพระราชินีนาถวิกตอเรียแห่งสหราชอาณาจักร และเป็นพระประมุขพระองค์แรกและพระองค์เดียวของราชวงศ์ซัคเซิน-โคบวร์คและโกทา พระองค์ทรงครองราชสมบัตินับตั้งแต่วันที่ 22 มกราคม ค.ศ. 1901 จนกระทั่งเสด็จสวรรคตในวันที่ 6 พฤษภาคม ค.ศ. 1910
ก่อนการเสวยราชสมบัติ พระองค์ทรงดำรงพระอิสริยยศเป็นเจ้าชายแห่งเวลส์ และทรงมีลักษณะเด่นพิเศษที่เป็นรัชทายาทในรัชบัลลังก์ยาวนานกว่าใครในประวัติศาสตร์ของอังกฤษและสหราชอาณาจักร ก่อนจะถูกแทนที่ด้วยบันทึกสถิติที่ สมเด็จพระเจ้าชาลส์ที่ 3 ได้ทำไว้ รัชกาลของสมเด็จพระเจ้าเอ็ดเวิร์ดที่ 7 ซึ่งเรียกว่า สมัยเอ็ดเวิร์ด (Edwardian Period) ทำให้เห็นถึงการยอมรับอย่างเป็นทางการครั้งแรกในการดำรงตำแหน่งหน้าที่ของนายกรัฐมนตรีในปี ค.ศ. 1905
พระองค์เป็นพระประมุขอังกฤษพระองค์แรกที่เสด็จเยือนประเทศรัสเซียเมื่อปี ค.ศ. 1908 ถึงแม้ว่าทรงปฏิเสธที่จะเสด็จเยือนในปี ค.ศ. 1906 (เพราะว่าโปรดสภาดูมามากกว่าซาร์) พระองค์ยังทรงมีบทบาทสำคัญในการพัฒนากองทัพเรืออังกฤษให้ทันสมัยขึ้นและการปฏิรูปหน่วยการแพทย์ในกองทัพบกอังกฤษหลังจากสงครามบัวร์ครั้งที่สอง การสร้างเสริมความสัมพันธ์อันดีระหว่างอังกฤษกับนานาประเทศของทวีปยุโรป โดยเฉพาะประเทศฝรั่งเศส ของพระองค์ ซึ่งทำให้ทรงเป็นที่รู้จักอย่างกว้างขวางว่า "ผู้สร้างสันติภาพ" (Peacemaker) ได้ถูกทำให้ผิดแผกแปลกไปอย่างน่าเศร้าจากการเกิดสงครามโลกครั้งที่ 1 ในปี ค.ศ. 1914
ชีวิตในวัยเยาว์.
สมเด็จพระเจ้าเอ็ดเวิร์ดที่ 7 เสด็จพระราชสมภพเมื่อเวลา 10 นาฬิกา 18 นาที ของวันที่ 9 พฤศจิกายน ค.ศ. 1841 ณ พระราชวังบักกิงแฮม กรุงลอนดอน พระราชมารดาคือสมเด็จพระราชินีนาถวิกตอเรีย พระธิดาพระองค์เดียวในเจ้าชายเอ็ดเวิร์ด ดยุกแห่งเคนต์และสแตรธเอิร์น ส่วนพระราชบิดาคือเจ้าชายอัลเบิร์ต พระราชสวามี พระญาติชั้นที่หนึ่งและพระราชสวามีในสมเด็จพระราชินีนาถวิกตอเรีย พระองค์ทรงได้รับการขนานพระนาม อัลเบิร์ต เอ็ดเวิร์ด (ตามพระราชบิดาและพระราชอัยกา) เมื่อวันที่ 25 มกราคม ค.ศ. 1842 ณ เซนต์จอร์จส์แชเปิล ปราสาทวินด์เซอร์ โดยมีพ่อและแม่ทูนหัวคือ พระเจ้าฟรีดริช วิลเฮ็ล์มที่ 4 แห่งปรัสเซีย เจ้าชายอดอลฟัส ดยุกแห่งแคมบริดจ์ พระเจ้าแฟร์นันโดที่ 2 แห่งโปรตุเกส ดัชเชสมารีแห่งเวือร์ทเทิมแบร์ค และเจ้าหญิงโซเฟียแห่งบริเตนใหญ่ พระองค์ทรงเป็นรู้จักในพระนามเรียกเล่น "เบอร์ตี้" ตลอดพระชนม์ชีพ
ในฐานะพระราชโอรสองค์ใหญ่ของพระประมุขแห่งอังกฤษ พระองค์ได้ทรงดำรงพระอิสริยยศเป็นดยุกแห่งคอร์นวอลล์ ดยุกแห่งโรธเซย์ เอิร์คแห่งแคร์ริก บารอนเร็นฟรูว์ ลอร์ดแห่งไอเอิลส์ และเจ้าชายและจอมทัพแห่งสกอตแลนด์ โดยอัติโนมัติตั้งแต่แรกประสูติ ในฐานะพระโอรสในเจ้าชายอัลเบิร์ต พระองค์ยังทรงดำรงพระอิสริยยศเป็น เจ้าชายแห่งซัคเซิน-โคบวร์คและโกทา และ ดยุกแห่งแซ็กโซนีอีกด้วย สมเด็จพระราชินีนาถวิกตอเรียทรงเฉลิมพระอิสริยยศพระโอรสของพระองค์ให้เป็นเจ้าชายแห่งเวลส์และเอิร์ลแห่งเชสเตอร์เมื่อวันที่ 8 ธันวาคม ค.ศ. 1841 พระองค์ทรงได้รับการเฉลิมพระอิสริยยศเป็น เอิร์ลแห่งดับลิน เมื่อในวันที่ 17 มกราคม ค.ศ. 1857 และรับพระราชทานเครื่องราชอิสริยาภรณ์การ์เตอร์ชั้นที่ 1 เมื่อวันที่ 9 พฤศจิกายน ค.ศ. 1858 และเครื่องราชอิสริยาภรณ์ธิสเทิลชั้นที่ 1 เมื่อวันที่ 24 พฤษภาคม ค.ศ. 1867 เมื่อปี ค.ศ. 1863 พระองค์ทรงสละสิทธิในการสืบราชสมบัติของดัชชีซัคเซิน-โคบวร์คและโกทาให้กับเจ้าชายอัลเฟรด ดยุกแห่งซัคเซิน-โคบวร์คและโกทา พระอนุชา
เอสเอฟ-260

เอสเอฟ-260 (SF-260) ในชื่อเดิมว่า SIAI-Marchetti SF-260 และชื่อปัจจุบันคือ Aermacchi SF.260 เครื่องบินขนาดเบาชนิดหนึ่ง ใช้ในการฝึกหัดในทางการทหาร ออกแบบโดย สเตลีโอ ฟราตี (Stelio Frati) โดยในช่วงแรกได้ออกแบบมาให้ อาเบียมีลาโน (Aviamilano) โดยทำการบินครั้งแรกเมื่อ 15 กรกฎาคม พ.ศ. 2507 และการสร้างจริงได้ถูกสร้างหลังจากที่ มาร์เกตตี (SIAI Marchetti) ได้ซื้อแผนผังออกแบบ (ปัจจุบัน แอร์มักคี (Aermacchi) ได้ซื้อบริษัทมาร์เกตตี ในปี พ.ศ. 2540) เครื่องบินเอสเอฟ-260 ได้นิยมนำมาใช้เนื่องจากมีน้ำหนักเบา
ในประเทศไทย ตั้งแต่พ.ศ. 2516 ทอ. ซื้อ บ.ฝึก แบบ SF 260 MT จากประเทศอิตาลี เพื่อนำมาฝึกศิษย์การบินชั้นมัธยม ให้มีความรู้ความชำนาญในการบินเพียงพอกับการปฏิบัติภารกิจที่ได้รับมอบหมาย และทดแทนเครื่องบินฝึกแบบเดิมที่บรรจุประจำการมาช้านาน ได้กำหนดชื่อเครื่องบินฝึก SF 260 MT นี้ว่า บ.ฝ.15 ประจำการใน รร.การบิน
คอมพิวเตอร์แบบตั้งโต๊ะ

คอมพิวเตอร์แบบตั้งโต๊ะ  หมายถึง คอมพิวเตอร์ที่ออกแบบมาเพื่อใช้งานบนโต๊ะ ที่ใช้ตามบ้านหรือสำนักงานทั่วไป เช่น คอมพิวเตอร์ส่วนบุคคล เป็นต้น โดยคอมพิวเตอร์ตั้งโต๊ะนั้นมีตัวเครื่องที่มีอุปกรณ์ฮาร์ดแวร์ต่างๆ รวมกัน เรียกว่า เคส ส่วนชิ้นส่วนอื่นไปที่แยกจากเคส เช่น หน้าจอ เมาส์ คีย์บอร์ด คอมพิวเตอร์ตั้งโต๊ะนั้นถูกออกแบบมาเพื่อใช้ในสถานที่ มิได้ทำมาเพื่อขนย้ายแบบแล็ปท็อป จึงทำให้ตัวเครื่องมีขนาดใหญ่ และไม่มีแบตเตอรี่ แต่คอมพิวเตอร์ตั้งโต๊ะนั้นให้ประสิทธิภาพในการทำงานมากกว่าแล็ปท็อปในราคาที่ไกล้เคียงกัน และคอมพิวเตอร์ตั้งโต๊ะนั้นสามารถซ่อมแซมได้ง่ายกว่าอีกด้วย
มือ

มือ  คืออวัยวะส่วนหนึ่งของร่างกายอยู่ต่อกับแขน ใช้สำหรับจับ หยิบ สิ่งของต่างๆ
กายวิภาคศาสตร์ของมนุษย์.
มือของมนุษย์ประกอบด้วยฝ่ามือ (Palm) กับนิ้วมือ (Finger) ปลายแขนนั้นโดยร่วมกันเรียกว่าข้อมือ (Wrist) และหลังมือ (Back of the hand)
นิ้วมือ.
นิ้วมือนั้นอยู่นอกสุดของมือ สามารถขยับไปมาได้มากกว่าฝ่ามือ นิ้วมือนั้นมีทั้งหมดห้านิ้ว คือ
ลายนิ้วมือ.
ลายนิ้วมือนั้นมีมาแต่กำเนิด และจะดำรงอยู่โดยไม่เปลี่ยนแปลงตลอดชีวิต ด้วยเหตุนี้ประชากรทั่วโลกจำนวนหลายพันล้านคนจะไม่มีใครที่มีลายนิ้วมือเหมือนกันเลย ดังนั้นการพิมพ์ลายนิ้วมือจึงเป็นสิ่งที่มีเฉพาะบุคคล และจำแนกบุคคล แต่ละบุคคลได้ชัดเจน ลายนิ้วมือนั้นสามารถแบ่งออกได้ 4 จำพวกใหญ่ ๆ คือ
โดยทั่วไปแล้วลายนิ้วมือแบบ 1-3 นั้นเป็นลายนิ้วมือปกติ แต่ถ้าเป็นลายนิ้วมือแบบที่ 4 ทางแพทย์จีนกล่าวว่า ผู้ที่ลายนิ้วมือดังกล่าวมักเป็นโรคเกี่ยวกับทางเดินปัสสาวะ โรคประสาท โรคเกี่ยวกับอัณฑะ แต่ถ้าเป็นสตรีมักตั้งครรภ์มาก หรือเป็นโรคเกี่ยวกับเต้านม สำหรับบุคคลที่มีลายนิ้วมือผิดปกติจาก 4 จำพวกข้างต้นมักเกิดขึ้น เนื่องจากประสาทเจริญเติบโตผิดปกติ หรือเนื้อเยื่อบริเวณนั้นขาดออกซิเจน หรือไม่เพียงพอ การกระจายหรือการเจริญเติบโตของต่อมเหงื่อไม่ดี เป็นต้น ถ้าลายนิ้วมือผิดปกติ และไม่ใช่นิ้วหัวแม่มือ จะไม่ค่อยมีความหมายมากนัก แต่หากเป็นที่นิ้วหัวแม่มือ หรือเป็นที่นิ้วอื่นหลาย ๆ นิ้ว แสดงว่าร่างกายไม่แข็งแรง 
กระดูก.
โครงกระดูกของมือมนุษย์มีทั้งหมด 27 กระดูก
กระดูกข้อมือ.
โครงกระดูกตรงข้อมือมีทั้งหมด 8 กระดูกอยู่เรียงติวกันเป็นแถว ซึ่งเชื่องโยงกับกระดูกแขน (สแคฟฟอยด์ ,ลูเนท ,ไตรกีตรัล ,พิสิฟอร์ม ,ทราพีเซียม ,ทราพีซอยด์ ,แคปปิเตต และฮาเมต) 
กระดูกฝ่ามือ.
โครงกระดูกตรงฝ่ามือมีทั้งหมด 5 กระดูก คือ กระดูกฝ่ามือของนิ้วหัวแม่มือ ,กระดูกฝ่ามือของนิ้วชี้
,กระดูกฝ่ามือของนิ้วกลาง ,กระดูกฝ่ามือของนิ้วนาง และกระดูกฝ่ามือของนิ้วก้อย
กระดูกนิ้วมือ.
โครงกระดูกตรงนิ้วมือมีทั้งหมด 3 กระดูก คือ กระดูกนิ้วมือท่อนต้น ,กระดูกนิ้วมือท่อนกลาง และกระดูกนิ้วมือท่อนปลาย
กล้ามเนื้อ.
กล้ามเนื้อในมือมีทั้งหมด 2 กลุ่ม คือ
ฝ่ามือด้านใกล้ลำตัว.
เนินโคนนิ้วก้อย (Hypothenar eminence) :
เส้นประสาท.
มือ มีเส้นประสาทโดยรวมแล้วประมาณ 3 เส้นประสาท คือ เส้นประสาทอัลนาร์ ,เส้นประสาทมีเดียน และเส้นประสาทเรเดียล
ความแตกต่างระหว่างเพศ.
ความยาวเฉลี่ยของชายมือผู้ใหญ่เป็น 189 มม. ในขณะที่ความยาวเฉลี่ยของหญิงมือผู้ใหญ่เป็น 172 มม. ความกว้างมือโดยเฉลี่ยสำหรับผู้ใหญ่เพศชายและเพศหญิงคือ 84 และ 74 มม. ตามลำดับ
ประโยชน์ของมือ.
ด้านการบอกตำแหน่งทิศทาง.
มือนั้นมีสองข้าง คือ มือซ้าย และมือขวา ซึ่งสามารถบอกตำแหน่งซ้าย-ขวาได้ มีความสัมพันธ์ของการหาตำแหน่งและทิศทางได้ 2 วิธี คือ
ทัชแพด

ทัชแพด  เป็นอุปกรณ์ป้อนข้อมูลที่นิยมใช้ในคอมพิวเตอร์โน้ตบุ๊ค ทัชแพดใช้ในการเลื่อนเคอร์เซอร์ โดยใช้การเคลื่อนไหวของนิ้วมือ ทัชแพดมักเป็นอุปกรณ์ที่ใช้ทดแทนเมาส์ บางครั้งพบได้ในพีดีเอ โดยทั่วไปมีขนาดใหญ่ไม่เกิน 20 ตารางเซนติเมตร
ทัชแพดบางยี่ห้อมีจุดที่เป็น 'hotspot' หรือบริเวณพิเศษที่ใช้สำหรับทำงานอื่นๆ นอกเหนือไปจากการเลื่อนเคอร์เซอร์ เช่น บริเวณขอบด้านข้างของทัชแพด สามารถใช้แทนสกรอลบาร์ เป็นต้น
กุศลและอกุศล

กุศล หมายถึง บุญ ความดี ความฉลาด
ในทสุตตรสูตร พระสารีบุตรกล่าวว่ารากเหง้าของกุศลมี 3 อย่าง คือ ความไม่โลภ ความไม่คิดประทุษร้าย และความไม่หลง
อกุศล (น นิบาต/อ- อุปสรรค (ไม่) + กุสล) หมายถึง บาป, ความชั่วร้าย, ไม่เป็นมงคล, ไม่ฉลาด, กรรมชั่ว ตรงกันข้ามกับ กุศล ซึ่งแปลว่า ความดี
ในสัมมาทิฏฐิสูตร พระสารีบุตรอธิบายว่า อกุศล คือ
รากเหง้าแห่งอกุศลข้างต้นเรียกว่า อกุศลมูล ได้แก่ โลภะ โทสะ และโมหะ
พระสารีบุตรอธิบายสรุปว่า เมื่อใด พระอริยสาวกรู้ชัดอกุศลและรากเหง้าแห่งอกุศลอย่างนี้ รู้ชัดกุศลและรากเหง้าแห่งกุศลอย่างนี้ เมื่อนั้น ย่อมละอนุสัยคือราคะ บรรเทาอนุสัยคือปฏิฆะ ถอนอนุสัยคือทิฐิและมานะที่ว่า เป็นเรา โดยประการทั้งปวง ละอวิชชาได้แล้ว ทำวิชชาให้เกิดขึ้น แล้วเป็นผู้ทำที่สุดแห่งทุกข์ได้ในปัจจุบันนี้เอง ด้วยเหตุเพียงเท่านี้ พระอริยสาวกก็ชื่อว่ามีสัมมาทิฏฐิ มีความเห็นตรง มีความเลื่อมใสอันแน่วแน่ในธรรม มาสู่พระสัทธรรมนี้
แดน-บีม

แดน-บีม  เป็นศิลปินกลุ่มดูโอชาย ประกอบด้วยสมาชิก ได้แก่ แดน-วรเวช ดานุวงศ์ และ บีม-กวี ตันจรารักษ์ ออกอัลบั้มแรกในปี พ.ศ. 2548 มีผลงานเพลงอัลบั้มเต็มรวม 4 อัลบั้ม และยุบวงในปี พ.ศ. 2550
ประวัติ.
เริ่มต้นจาก ดีทูบี (D2B) ซึ่งเป็นศิลปินกลุ่มที่เปิดตัวในปี พ.ศ. 2544 ในเครือบริษัทอาร์เอส จำกัด (มหาชน) และประสบความสำเร็จอย่างท่วมท้นและรวดเร็ว จนกระทั่งอุบัติเหตุทางรถของ บิ๊ก-อภิเชษฐ์ กิตติกรเจริญ จนกลายเป็นเจ้าชายนิทรา แดนและบีมได้แยกออกมาตั้งวงใหม่ในชื่อ แดน-บีม
อัลบั้มแรกของแดน-บีม คือ The Album เกิดขึ้นภายหลังที่บีมเดินทางกลับจากการเรียนภาษาที่ประเทศออสเตรเลีย อัลบั้มนี้มีการเปลี่ยนแปลงแนวเพลงไปจากดีทูบีค่อนข้างมาก โดยซิงเกิลแรกคือ "คิดมาก" ประสบความสำเร็จและกลายเป็นชื่อคอนเสิร์ตแรกของแดน-บีม และภายหลังคอนเสิร์ตแรกที่ได้รับการตอบรับอย่างดี คอนเสิร์ตที่สอง "Unseen Concert" ก็ถูกจัดขึ้นตามลำดับ
อัลบั้มที่สอง คือ The Album II : Relax เป็นอัลบั้มที่ประสบความสำเร็จสูงสุดของแดน-บีม ซิงเกิลแรก "ไปน่ารักไกลๆหน่อย" กลายเป็นเพลงสัญลักษณ์ของแดน-บีมไปโดยปริยาย และเพลงนี้ยังถูกทำซ้ำและเรียบเรียงใหม่ด้วยศิลปินอื่นๆในค่ายอาร์เอสอย่างต่อเนื่อง นอกจากนี้ ซิงเกิลต่อมา "ไม่ซื่อ" ก็ได้รับความนิยมอย่างมากเช่นกัน
อัลบั้มที่สาม The Album 3 - Freedom เป็นอัลบั้มที่สามของแดน-บีม ซึ่งทำให้ทั้งคู่ได้เดินทางไปทั่วโลกเพื่อถ่ายทำรายการ "Dan-Beam the Series" ได้เป็นพรีเซ็นเตอร์ให้กับสินค้าหลายรายการ และคอนเสิร์ต "Frredom Around the World Live in Concert" กลายเป็นคอนเสิร์ตใหญ่ครั้งสุดท้ายของแดน-บีม โดยอัลบั้มนี้มีเพลงที่ได้รับความนิยม คือ ซิงเกิ้ลที่สอง เพลง "เวลาไม่เคยพอ"
อัลบั้มสุดท้าย DB2B - Dan Beam to Big เป็นอัลบั้มพิเศษที่ทำขึ้นเพื่อรำลึกถึงบิ๊กและมอบรายได้ส่วนหนึ่งให้แก่ครอบครัวกิตติกรเจริญ อัลบั้มนี้สร้างขึ้นเสร็จสิ้นก่อนการประกาศยุบวงของแดน-บีมในวันที่ 25 ตุลาคม พ.ศ. 2550 และนั่นถือเป็นจุดสิ้นสุดของดีทูบีด้วยเช่นกัน
ถึงแม้แดนและบีมจะไม่ได้ออกอัลบั้มร่วมกันอีก แต่ทั้งคู่ยังคงมีผลงานอื่นร่วมกันอยู่เสมอ เช่น ส.ค.ส. สวีทตี้, วาเลนไทน์ สวีทตี้, คืนวันเสาร์ถึงเช้าวันจันทร์ เป็นต้น
คอนเสิร์ต.
คอนเสิร์ตอื่นได้เข้าร่วม.
รวบรวมเฉพาะรายการคอนเสิร์ตที่ได้รับเชิญร่วมกันในฐานะ แดน-บีม
ผลงานการแสดง.
ละครโทรทัศน์.
รวบรวมเฉพาะผลงานที่ได้แสดงร่วมกัน
ภาพยนตร์.
รวบรวมเฉพาะภาพยนตร์ที่ได้แสดงร่วมกัน
ผลงานโฆษณา.
รวบรวมเฉพาะผลงานที่ได้เป็นพรีเซ็นเตอร์ร่วมกัน
ผลงานอื่นๆ.
พิธีกรรายการโทรทัศน์.
รวบรวมเฉพาะรายการที่เป็นพิธีกรร่วมด้วยกัน
รางวัลที่ได้รับ.
"รวบรวมเฉพาะรางวัลที่ได้รับร่วมกัน"
ทาน

ทาน หมายถึง "การให้, การแบ่งปัน, การเสียสละ, การเอื้อเฟื้อ" หรืออีกความหมายหนึ่งคือ "วัตถุที่พึงให้"
ทานที่แปลว่า "การให้, การแบ่งปัน, การเสียสละ, การเอื้อเฟื้อ" หมายถึงการให้ทานด้วยจิตใจที่ดีงาม มุ่งเพื่อบูชาพระคุณ เช่นที่ให้แก่บิดามารดา ถวายแก่พระสงฆ์ เป็นต้นบ้าง มุ่งเพื่อสงเคราะห์ เช่นที่ให้แก่คนตกทุกข์ได้ยาก ให้แก่คนทั่วไปด้วยความกรุณาสงสารบ้าง
ทานที่แปลว่า "วัตถุที่พึงให้" ย่อมาจาก "ทานวัตถุ" หมายถึงสิ่งของสำหรับให้สำหรับเสียสละให้ผู้อื่น ได้แก่สิ่งของที่ถวายพระ สิ่งของที่ควรนำไปให้เพื่อตอบแทนบุญคุณแก่ผู้มีพระคุณ เช่นพ่อแม่ ครู อาจารย์ ญาติผู้ใหญ่ เรียกว่าไทยทาน บ้าง ไทยธรรม บ้าง มี 10 อย่าง ทานสูตร
ได้แก่ อาหาร, น้ำ, เครื่องนุ่งห่ม, ยานพาหนะ, มาลัยและดอกไม้, ของหอม (ธูปเทียน), เครื่องลูบไล้ (สบู่เป็นต้น), ที่นอน, ที่อยู่อาศัย, และประทีป (ไฟหรือไฟฟ้า) การให้ทานวัตถุ 10 อย่างนี้มีผลอานิสงส์มากเพราะเป็นสิ่งที่ให้ประโยชน์อย่างเดียว ไม่มีโทษ ไม่มีพิษภัยแก่ผู้รับ การเลือกของที่จะให้บัณฑิตสรรเสริญ ด้วยจิตใจที่ดีงาม
ทานเป็นบุญอย่างหนึ่ง เรียกว่า "ทานมัย" คือบุญที่เกิดจากการให้ เป็นสังคหวัตถุ คือเป็นเครื่องยึดเหนี่ยวจิตใจกันไว้ได้ และเป็นบ่อเกิดแห่งบารมีที่เรียกว่า ทานบารมี
การให้ทานมีวัตถุประสงค์สำคัญในการคลายความตระหนี่ ความเห็นแก่ตัว ความโลภในจิตใจมนุษย์ ส่งผลให้เกิดความ ใส สว่าง สะอาดของจิตใจขึ้นมา
มิวสิกบ็อกซ์

มิวสิกบ็อกซ์  คืออัลบั้มที่ 4 (อัลบั้มสตูดิโอที่ 3) ของศิลปินหญิงชาวอเมริกัน มารายห์ แครี่ ออกวางขายในสหรัฐอเมริกาเมื่อวันที่ 31 สิงหาคม ค.ศ. 1993 โดยโคลัมเบีย เรคคอร์ดส เพลงช้าในอัลบั้มนี้เขียนโดย มารายห์ แครี่,วอลเตอร์ อฟานาเซียฟ และเบบี้เฟส (ที่ร่วมงานกันในอัลบั้ม "อีโมชั่นส์") ,ส่วนเพลงเร็ว ส่วนใหญ่จะเขียนโดย คลิวิลส์ แอนด์ โคล 
ซิงเกิ้ลแรก Dreamlover ขึ้นอันดับ 1 ทั้งในอเมริกาและแคนาดา และซิงเกิ้ลที่ 2 Hero ก็ขึ้นอันดับ 1 ในอเมริกานาน 4 สัปดาห์ ส่วนซิงเกิ้ลที่ 3 Without You ถือเป็นเพลงฮิตอันดับ 1 เพลงแรกของมารายห์ในอังกฤษ
มารายห์ แครี่ถูกเสนอชื่อเข้าชิงรางวัลแกรมมี่จากเพลง "Dreamlover" ในสาขา "Best Female Pop Vocal Performance" สำหรับปี 1994 และถูกเสนอชื่อในรางวัลเดี่ยวกันกับเพลง "Hero" ในปี 1995
รายชื่อเพลง.
เครดิตดัดแปลงจากliner notesของอัลบั้ม
หมายเหตุ
Sample credits
ชาร์ต.
<templatestyles src="Col-begin/styles.css"/>
สุดสาคร (ภาพยนตร์การ์ตูน)

สุดสาคร เป็นภาพยนตร์การ์ตูนแนวแฟนตาซี ผจญภัย ที่กำกับโดย ปยุต เงากระจ่าง และนับเป็นภาพยนตร์การ์ตูนขนาดยาวเรื่องแรกของประเทศไทย ออกฉายครั้งแรกเมื่อวันที่ 13 เมษายน พ.ศ. 2522 เนื้อหาในภาพยนตร์เรื่องนี้สร้างจากวรรณคดีเรื่องพระอภัยมณีของสุนทรภู่ ตั้งแต่ตอนกำเนิดสุดสาครไปจนถึงการเดินทางตามหาพระอภัยมณี ภายหลังกรมวิชาการ กระทรวงศึกษาธิการได้นำภาพในภาพยนตร์เรื่องนี้ไปจัดพิมพ์เป็นหนังสือสำหรับให้เยาวชนอ่านในโรงเรียนด้วยปังปัง
เรื่องย่อ.
ณ เกาะแก้วพิสดาร นางเงือกได้ให้กำเนิดบุตรชายที่เกิดจากพระอภัยมณี ชื่อ สุดสาคร พระฤๅษีที่อยู่ในเกาะแก้วพิสดารได้เลี้ยงดูและสั่งสอนวิชาต่าง ๆ ให้สุดสาคร จนสุดสาครมีอายุได้ 3 ขวบ สุดสาครจึงออกเดินทางตามหาพระบิดา (พระอภัยมณี) ที่ออกจากเกาะแก้วพิสดารไป โดยมีสัตว์พาหนะคู่ใจ คือ ม้านิลมังกร ทั้งสองได้หลงไปในเกาะผีสิง จึงต้องต่อสู้กับพวกผีทั้งหมดในเกาะเป็นเวลา 7 วัน 7 คืน จนเกือบจะเสียท่า แต่ที่สุดแล้วก็รอดมาได้ด้วยความช่วยเหลือจากพระฤๅษีเกาะแก้วพิสดาร 
หลังจากนั้นสุดสาครได้เดินทางต่อจนพบกับชีเปลือย และถูกชีเปลือยล่อลวงเอาม้านิลมังกรและไม้เท้าวิเศษจนถูกผลักตกหน้าผา เดชะบุญที่สุดสาครไม่ตายจึงกลับมาชิงไม้เท้าวิเศษคืนไปได้ที่เมืองการเวก เจ้าเมืองการเวกได้รับอุปการะสุดสาครไว้เป็นลูกบุญธรรม จนสุดสาครโตขึ้น จึงออกเดินทางตามหาพระบิดาต่อ โดยครั้งนี้เจ้าเมืองการเวกให้เสาวคนธ์และหัสชัยซึ่งเป็นพระโอรสและพระธิดาของพระองค์ พร้อมทั้งกองเรือรบจำนวนหนึ่งออกเดินทางไปกับสุดสาครด้วย ระหว่างทางกองเรือของสุดสาครถูกฝูงผีเสื้อยักษ์โจมตีและจับตัวเอาเสาวคนธ์และหัสชัยไป สุดสาครติดตามไปสังหารผืเสื้อยักษ์และชิงตัวทั้งสองคนกลับคืนมาได้สำเร็จและเดินทางออกตามหาพระบิดาต่อไป
เหรียญ 20 บาท

เหรียญชนิดราคา 20 บาท เป็นเหรียญบาทที่มีในประเทศไทย แต่ไม่ได้เป็นเหรียญที่ใช้งานเป็นหลักของไทย ซึ่งเหรียญชนิดราคา 20 บาทนี้จะออกในรูปเหรียญกษาปณ์ที่ระลึก ตัวอย่างเช่น เนื่องในโอกาสพระราชพิธีต่างๆ เช่น พระราชพิธีฉลองสิริราชสมบัติครบ 50 ปีกาญจนาภิเษก, พระราชพิธีมหามงคลเฉลิมพระชนมพรรษา 70 พรรษา, พระราชพิธีมหามงคลเฉลิมพระชนมพรรษา 6 รอบ, พระราชพิธีสมโภชเดือนและขึ้นพระอู่พระองค์เจ้าทีปังกรรัศมีโชติ พระราชพิธีฉลองสิริราชสมบัติครบ 60 ปี และ วันประสูติครบรอบ 100 ปี สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เป็นต้น โดยสามารถใช้ชำระหนี้ได้ตามกฎหมายคราวละไม่เกิน 500 บาท หรือ 25 เหรียญ
• 120 ปี การตรวจเงินแผ่นดิน 2418 - สำนักงานตรวจเงินแผ่นดิน 2538
• ฉลองสิริราชสมบัติครบ 50 ปี กาญจนาภิเษก 9 มิถุนายน 2539
• มหามงคลเฉลิมพระชนมพรรษา 6 รอบ 5 ธันวาคม 2542
• พระราชพิธีฉลองสิริราชสมบัติครบ 60 ปี 9 มิถุนายน 2549
เมอร์รีคริสต์มาส (อัลบั้มมารายห์ แครี)

เมอร์รีคริสต์มาส  คืออัลบั้มคริสต์มาสของศิลปินหญิงชาวอเมริกัน มารายห์ แครี ออกวางขายในสหรัฐอเมริกาเมื่อวันที่ 1 พฤศจิกายน ค.ศ. 1994 โดยโคลัมเบียเรเคิดส์ มีทั้งเพลงแต่งใหม่และเพลงคัฟเวอร์
เมอร์รีคริสต์มาสเข้าชาร์ตบิลบอร์ด 200 ที่อันดับ 30 ด้วยยอดขาย 45,000 ในสัปดาห์แรก สามารถไต่ชาร์ทได้สูงสุดอันดับ 3 และสามารถอยู่ในชาร์ทบิลบอร์ด 200 ได้นาน 13 สัปดาห์ และสามารถเข้าชาร์ทใหม่ได้อีก 3 ครั้ง โดยในปี 2005 มียอดขายรวม 5 ล้านชุดในอเมริกาและ 16 ล้านชุดทั่วโลก
ในอัลบั้มนี้มีเพลงดังอย่าง "ออลไอวอนต์ฟอร์คริสต์มาสอีสยู" ที่สามารถขึ้นชาร์ทอันดับ 2 ในอังกฤษ
ชาร์ต.
<templatestyles src="Col-begin/styles.css"/>
คอนแทร็คเตอร์ เอ็มแอนด์วาย

คอนแทร็คเตอร์ เอ็มแอนด์วาย เป็นการ์ตูนญี่ปุ่นในนิตยสารบูมที่พึ่งออกในเล่ม 20 ปัจจุบันยังไม่ออกแบบรวมเล่ม เนื่องจากจัดพิมพ์ได้แค่ไม่กี่ตอน เขียนโดยอากิระ อะคัทสึกิ
เรื่องย่อ.
เกิดมหันตภัยใต้ทะเลขึ้นที่เกาะซากุระซากิ เด็กหนุ่มในชมรมข่าวของร.ร. ที่ชื่อซากุราบะ โคตะ ได้ถูกคลื่นกระหน่ำแต่ก็ได้รับการช่วยเหลือจากเบียคโกะ ยูนะ คอนแท็คเตอร์คนรับใช้ของ สึซาคุ มิโคโตะ ซึ่งศัตรูที่จะมาทำลายโคตะคือไซไกสต์ แล้วมิโกโตะก็เข้าจู่โจมไซไกส์ที่จะเล่นงานโคตะอย่างไม่รีรอ พอมาถึงงานวันคริสต์มาส ยูนะได้สัญญาณว่าจะมีไซไกส์มาบุกทำลาย ซึ่งก็มีจริงๆ ในการต่อสู้ครั้งนี้ ทำให้โคตะรู้ว่า คอนแท็คเตอร์ต่อสู้กับไซไกส์เพื่อปกป้องผู้คนที่บริสุทธิ์ ไม่ได้สู้เพื่อชื่อเสียงหรือเงินทอง จนเมื่อบุรุษแผ่นดินไหวปรากฏ คิกกะน้องสาวของโคตะก็บอกว่ามันคือไซไกส์บุรุษแผ่นดินไหว
ปีเอตะ

ปีเอตะ  มาจากภาษาอิตาลี ที่แปลว่า ความสงสาร คือหัวเรื่องของศิลปะในศาสนาคริสต์ที่เป็นรูปพระแม่มารีย์ประคองร่างพระเยซูที่เพิ่งอัญเชิญลงจากกางเขน ส่วนใหญ่จะพบในงานประติมากรรม Pietà เป็นหัวเรื่องหนึ่งในชุด “แม่พระระทมทุกข์” (Our Lady of Sorrows) และเป็นฉากหนึ่งใน “พระทรมานของพระเยซู” ซึ่งเป็นฉากที่มีพระแม่มารีย์ นางมารีย์ชาวมักดาลา และบุคคลอื่นล้อมพระศพพระเยซู (หลังจากที่อัญเชิญลงจากกางเขน) ด้วยความความโศกเศร้า ฉากนี้ตามความเป็นจริงแล้วควรจะเรียกว่า “Lamentation” แต่บางที่ก็จะใช้คำว่า “Pietà” แทน
คำว่า “pietas” สืบมาจากประเพณีของชาวโรมันราวคริสต์ศตวรรษที่ 7 ที่มีการตึอกชกหัวและ "แสดงอารมณ์...ความรักอันใหญ่หลวงและความกลัวอำนาจของเทพเจ้าโรมัน"
ปีเอตะเริ่มขึ้นที่เมืองฟลอเรนซ์ ประเทศอิตาลี ราวต้นคริสต์ศตวรรษที่ 16 ปีเอตะแบบเยอรมันและโปแลนด์จะเน้นรอยแผลของพระเยซู 
รูปปั้นปีเอตะที่สำคัญ.
มีเกลันเจโล บูโอนาร์โรตี.
ปีเอตะ ชิ้นที่สำคัญที่สุดคืองานประติมากรรมหินอ่อนของมีเกลันเจโล บูโอนาร์โรตี (ไมเคิลแองเจลโล) เป็นรูปพระแม่มารีย์ประทับบนแท่นหิน ขณะที่รองรับพระศพของพระบุตรไว้ในท่าพาดบนตักหลังจากที่ถูกนำลงจากไม้กางเขน ปีเอตะได้รับการสร้างสรรค์ขึ้นจากหินอ่อนบริสุทธิ์ สูง 5 ฟุต 9 นิ้ว มีเกลันเจโลสร้างปีเอตะขึ้นตามสัญญาว่าจ้างจากสำนักวาติกันแห่งกรุงโรม เพื่อให้มาประดิษฐานที่มหาวิหารนักบุญเปโตร โดยใช้เวลาตั้งแต่ปี ค.ศ. 1494-1501 เมื่อส่งมอบผลงาน ปีเอตะได้สร้างความมหัศจรรย์แก่ผู้ที่ได้ยลความงามของปีเอตะเป็นอย่างมาก ด้วยความสมจริงทั้งในส่วนของรายละเอียด รอยยับต่าง ๆ และอีกหลาย ๆ องค์ประกอบที่ทำให้ปีเอตะมีความงดงามอย่างยิ่ง จนมีผู้กล่าวว่าปีเอตะมิน่าจะถูกสลักขึ้นจากฝีมือมนุษย์ และอาจจะเป็นด้วยสาเหตุนั้นเองที่ทำให้มีเกลันเจโลพอใจในผลงานนี้ จนลอบมาสลักชื่อไว้ที่ผลงาน ทั้ง ๆ ที่ในผลงานอื่น ๆ ของเขา ไม่มีชิ้นใดที่เขาสลักชื่อเอาไว้เลย ปัจจุบันปีเอตะยังคงตั้งอยู่ที่มหาวิหารนักบุญเปโตรเช่นเดิม
ลุยส์ จิเมเนซ.
ประติมากรชาวอเมริกันสลับเพศขององค์ประกอบ และผสมวัฒนธรรมเม็กซิโกที่ผสมผสานกับตำนานอัซเตก (Aztec) เป็นรูปนักรกำลังอุ้มคนรักที่ตายไป ทำให้เป็นอนุสาวรีย์ปีเอตะใหญ่อยู่ที่เมืองแอลบูเคอร์คี รัฐนิวเม็กซิโก
เอริค สลัทสกี.
สลัตสกีปีเอตะ (Slutsky Pietà) เป็นภาพเขียนร่วมสมัยโดยศิลปินชาวแคนาดา ชื่อเอริก สลัตสกี (Erik Slutsky) สลัตสกีใช้ปีเอตะมีเกลันเจโลเป็นฐานโดยพยายามใช้สถานะการณ์ความขัดแย้งสมัยปัจจุบันเป็นปัจจัย พระแม่มารีย์ของสลัทสกีแต่งตัวแบบคลุมหน้าอย่างผู้หญิงมุสลิม "แม่แห่งคริสต์ศาสนา" อุ้มร่างของพระเยซูซึ่งเป็นชาวยิว หัวใจของรูปนี้คือความรวมกันของศาสนาหลักสามศาสนาในรูปเดียวกันเพราะศาสนาทั้งสามไม่มีศาสนาที่สามารถหลีกเลื่ยงจากความความเศร้าโศกจากการสูญเสียสิ่งที่รักไป